Izabrani najbolje opštinske/gradske uprave u primeni principa dobrog upravljanja u 2021. godini\nIzabrane najbolje opštinske/gradske uprave u primeni principa dobrog upravljanja u 2021. godini\nBeograd, 10. mart 2022.\nOpštine Krupanj, Vrnjačka Banja, Veliko Gradište i Ćuprija izabrane su za pobednike Javnog poziva za dodelu godišnje nagrade za najbolju opštinsku/gradsku upravu u primeni principa dobrog upravljanja u 2021. godini.\nČetvrtu godinu za redom, Ministarstvo državne uprave i lokalne samouprave (MDULS) je na osnovu javnog poziva za dodelu godišnjih nagrada za najbolje opštinske/gradske uprave, donelo odluku o izboru najboljih lokalnih samouprava u četiri oblasti:\nEfikasnost i delotvornost - dobitnik nagrade je Opština Krupanj;\nTransparentnost i učešće javnosti u radu lokalne samouprave - dobitnik nagrade je Opština Vrnjačka Banja;\nOdgovornost i vladavina prava - dobitnik nagrade je Opština Veliko Gradište;\nRavnopravnost i anti-diskriminacija - dobitnik nagrade je Opština Ćuprija.\nPrva nagrada u oblasti Efikasnost i delotvornost dodeljena je opštini Krupanj za primer dobre prakse pod nazivom „Efikasnost i ekonomičnost lokalne samouprave kroz uvođenje elektronskih usluga na portalu eUprave”. Opština Krupanj je kroz uvođenje elektronskih usluga razvila šest elektronskih usluga za građane i građanke opštine Krupanj, koje su postavljene na portalu eUprave. Usluge su razvijene sa ciljem unapređenja kvaliteta usluga koje opština pruža građanima i privredi.\nPrva nagrada u oblasti Transparentnost i učešće javnosti u radu lokalne samouprave dodeljena je opštini Vrnjačka Banja za primer dobre prakse pod nazivom „Transparentnost budžetskog procesa i sprovođenje javne rasprave o budžetu”. Opština Vrnjačka Banja je primer dobre prakse u Srbiji za uključivanje građana u izradu Odluke o budžetu, organizovanje javne rasprave o nacrtu Odluke o budžetu i publikovanju građanskih vodiča kroz budžetska akta.\nPrva nagrada u oblasti Odgovornost i vladavina prava dodeljena je opštini Veliko Gradište za primer dobre prakse pod nazivom „Lokalni antikorupcijski plan (LAP) opštine Veliko Gradište za period 2021–2024”. Koncept LAP-a je zasnovan na identifikovanju normativnih, institucionalnih, organizacionih i praktičnih rizika za nastanak korupcije i na sprovođenju mera za njihovo otklanjanje, odnosno na otklanjanju uzroka za nastanak korupcije, zloupotreba i nepravilnosti i otklanjanju lošeg upravljanja u najširem smislu reči.\nPrva nagrada u oblasti Ravnopravnost i anti-diskriminacija dodeljena je opštini Ćuprija za primer dobre prakse pod nazivom „Obezbeđivanje i unapređenje pristupačnosti usluga lokalne samouprave osobama sa invaliditetom, starijim sugrađanima, majkama sa malom decom”. Inovativnost ovog projekta ogledala se u tome što su pored besplatnih terapijskih tretmana logopeda i senzorne integracije, osobe sa invaliditetom imale priliku da razvijaju i iskažu sopstvene potencijale i talente u skladu sa individualnim mogućnostima.\nTakođe, uz dodelu godišnjih nagrada, uvažavajući napore koje su jedinice lokalne samouprave uložile, dodeljena su posebna priznanja za oblast efikasnost i delotvornost gradovima Zrenjaninu i Pirotu, za oblast transparentnost i učešće javnosti u radu lokalne samouprave gradu Somboru i opštini Arilje, za oblast ravnopravnost i anti-diskriminacija opštinama Dimitrovgrad i Ruma i gradu Loznici.\nMinistarstvo će najboljim lokalnim samoupravama dodeliti sredstva iz Programa podrške razvoju i funkcionisanju sistema lokalne samouprave u ukupnom iznosu od 9,2 miliona dinara. Pobednici u svakoj od četiri oblasti steći će pravo na finansijsku nagradu u iznosu od 2,3 miliona dinara.\nPored sredstava iz fonda Ministarstva, a u cilju osnaživanja podrške razvoju i primeni principa dobrog upravljanja u radu lokalnih samouprava, pobednici konkursa će biti nagrađeni i dodatnom računarskom opremom (po tri desktop računara i tri brza skenera), koja dodeljuje Stalna konferencija gradova i opština (SKGO) iz budžeta programa „Podrška Vlade Švajcarske razvoju opština kroz unapređenje dobrog upravljanja i socijalne uključenosti – Swiss PRO“, koji podržava Vlada Švajcarske u saradnji sa Vladom Srbije, a sprovodi Kancelarija Ujedinjenih nacija za projektne usluge (UNOPS) u partnerstvu sa SKGO.\nOdluka o raspodeli sredstava iz Programa podrške razvoju i funkcionisanju sistema lokalne samouprave za dodelu godišnjih nagrada za najbolje opštinske/gradske uprave u 2021. godini objavljena je na sajtu MDULS.\nNacionalna godišnja nagrada za najbolje prakse u primeni principa dobre uprave na lokalnom nivou uspostavljena je 2018. godine na inicijativu MDULS, SKGO i UNOPS, uz podršku Vlade Švajcarske kroz program Swiss PRO.


Madona u novom spotu bičuje Timberlejka i Timbelanda - Domino\nNaslovna PopArt Muzika Madona u novom spotu bičuje Timberlejka i Timbelanda\nMadona u novom spotu bičuje Timberlejka i Timbelanda\nZa razliku od sličnih video spotova, u kojima uglavnom đuskaju u hip-hop ritmu, ovoga puta su vezani i podređeni, a Madona ih bičuje.\nNovi Madonin album najaviće pesma "4 Minutes To Save The World", za koju poznavaoci pop muzike i trenutnog stanja na tržištu već predviđaju da će biti veliki hit i da će se nalaziti u vrhu svetskih top lista. Spot za pomenutu pesmu Madona je snimala daleko od očiju javnosti, na tajnoj lokaciji u Londonu, a na videu se, uz plesače, pojavljuju Džastin Timberlejk i Timbeland, i to u prilično nesvakidašnjoj ulozi.\nS najbogatijom pevačicom na svetu opet sarađuje modni dvojac Dolce&Gabbana, koji joj je za ovu priliku dizajnirao provokativnu uniformu od lateksa, a sado-mazo dojam upotpunjavaju cipele s visokom petom i bič kojim Madonna "miluje" svoje muzičke saradnike.\nNovi Madonin album u prodaji će se pojaviti neposredno pre njenog 50. rođendana koji će proslaviti velikim koncertom na njujorškom Madison Square Gardenu. Nakon velikog uspeha prošle svetske turneje, Madona opet planira turneju širom sveta, a za novi album, koji još uvek nema ime ni tačan datum izlaska, kaže da će iznenaditi, a možda i šokirati njene obožavoce.\nPrethodni tekstSex Pistols na EXIT 08\nSledeći tekstNovi X-Men\nMadonina ćerka ponovo šokira\nMadona pade niz stepenice\nProcurele slike gole Madone\nMadona razbesnela muslimane\ntina August 12, 2008 at 1:01 pm\nMadona je kraljica popa, od nje se uvek ocekuje najbolje,nadam se da ni ovog puta nece izneveriti fanove


NOVAK ČEKA NJEGOVU ODLUKU! Evo ko je čovek koji odlučuje da li će Đoković ući u Australiju :: Sportal\nS. P. - Vest objavljena: 17:13 - 05.01.2022\nLokalne vlasti države Viktorija su mu priredile skandalozan doček pola sata pre ponoći i odbile vizu. Navno je napravljena greška u dokumentaciji koju je podneo Novakov tim.\nVlada Viktorije već mesecima vodi negativnu kampanju protiv Đokovića, a ona je kulminirala ovim činom da mu ne dozvole ulazak u zemlju.\nIpak, konačna odluka nije u rukama Viktorije, već savezne vlade Australije.\nNovakova sudbina je sada u rukama jednog čoveka. Njegovo ime je Aleks Houk i on je Ministar za imigraciona pitanja.\nHouk ima dva rešenja pred sobom, ili da deportuje Novaka Đokovića, ili da mu dozvoli ulazak u zemlju i učešće na Australijan openu.\nPrema zakonu Australije, reč ministra za imigraciju je iznad svih, pa čak i države Viktorije. Pošto je granica federalno gledište, ministar za imigraciju ima apsolutnu vlast i može da poništi svaku odluku, čak i onu koju donese određena federalna država.\nBez obzira na konačan rasplet situacije već sada je jasno da su se Australijanci žestoko obrukali dočekom najboljeg tenisera svih vremena i čoveka koji drži rekord sa devet titula na Australijan openu.\nDRAMA SE NASTAVLJA Mučni sati na aerodromu: Novak na saslušanju, vlasti ODBIJAJU DA PRIHVATE razlog za izuzeće?\nTenis Novak Đoković Australijan open Aleks Houk


Bill Gates sa CES-a u penziju\nBill Gates sa CES-a u penziju – Personal magazin\nNekoliko meseci uoči povlačenja sa dnevnih dužnosti, kako bi se fokusirao na dobrotvorni rad, prvi čovek Majkrosofta Bil Gejts održao je tradicionalni govor na međunarodnom sajmu elektronskih uređaja (CES) u Las Vegasu. Ovom prilikom, istakao je da Majkrosoftove tehnologije postaju još moćnije i fleksibilnije zahvaljujući upotrebi u svakodnevnom životu. Hiljade ljubitelja tehnoloških uređaja satima su čekale na Gejtsov govor, ne očekujući da će on prikazati i video snimak u kome se podsmejava ideji da će nakon povlačenja u julu očajnički tražiti drugi posao.\nU oproštajnom videu (pogledajte video), Gejts svira gitaru, moleći za mesto u grupi U2 i lobirajući za predsedničku kandidaturu. Uoči projekcije, Bil Gejts je kazao da nije siguran kako će izgledati njegov poslednji dan na poslu, ali da će to definitivno biti prvi put u poslednjih tridesetak godina da ne radi puno radno vreme u Majkrosoftu.\nInače, najveći sajam elektronike u zemlji zvanično je počeo u ponedjeljak i trajaće do danas (četvrtak). Očekuje se da će učestvovati blizu tri hiljade izlagača i da će sajam posetiti oko 140 hiljada ljubitelja elektronike iz više od 130 zemalja.\nPored velikog broja posjetilaca, sajam će ove godine oboriiti i rekord po veličini izložbenog prostora. Elektronski uređaji biće izloženi na prostoru veličine 140 hiljada kvadratnih metara.\nNeki od najpopularnijih uređaja u istoriji civilizacije debitovali su na ovom sajmu – video rekorder 1970., kamkorder 1981. i DVD 1996. (voa)\nBill Gates sa CES-a u penziju was last modified: January 10th, 2008 by Redakcija\nNovi broj natiražnijeg gejmerskog magazina\nJavna rasprava o pravilnicima o elektronskom potpisu\nMiloš Vučić Jan 11, 2008 at 14:54\nLeave a Reply to Miloš Vučić Cancel Reply


Međutim, kako ESPN piše, NBA liga je daleko pre ostatka SAD i sveta predosetila ogromnu opasnost i počela sa pripremama.\nKada je sredinom januara virus “izašao” iz Vuhana, NBA kancelarije u Šangaju, Pekingu, Hong Kongu i Tajvanu su obavestile centralu.\nKomesar lige Adama Silver je pažljivo pratio dešavanja čak i kada je veza sa Kinom bila pred pucanjem zbog “tvita” direktora Hjuston Rokitsa o Hong Kongu.\nPrvi slučaj virusa u SAD registrovan je 21. januara, a dva dana kasnije počelo je otvaranje silnih karantina u Kini, što je bio znak za NBA da aktivira protokole za pandemiju koje distribuira timovima svake godine, a koji su nastali godinama unazad na nagovor bivšeg generalnog hirurga, doktora Viveka Murtija.\nNa proslavi kineske lunarne Nove godine u Bruklinu, Silver je zamolio doktora Dejvida Hoa (osoba 1996. godine magazina “Tajm” za njegov revolucionarni rad u lečenju virusa HIV), da počne sa savetima o koronavirusu, dok je potpredsednik NBA, Dejvid Vajs, počeo da sprema pismena upozorenja timovima na rastuću pretnju.\nKada se desila velika tragedija u kojoj su poginuli Kobi Brajant i još osam osoba, NBA je morala brzo da odluči da li će da se odloži meč Lejkers – Klipers (28. januar), ali nije stala sa planovima za odbranu od pandemije, prenosi nova s.\nSamo nekoliko dana pošto je Košarkaška federacija Kine bila prinuđena da, zbog sve bržeg širenja virusa, zaustavi CBA i pet dana posle Brajantove smrti, Vajs je timovima podelio prve smernice.\n- U svetlu globalnog dometa NBA i učestalih putovanja timova i osoblja, pomno pratimo širenje respiratorne bolesti uzrokovane koronavirusom u SAD i svetu. Od danas, Svetska zdravstvena organizacija (STO) proglasila je novi ispad koronavirusa hitnim slučajem za javno zdravlje… Trenutno ne postoji vakcina koja bi sprečila ovu infekciju. Molimo da podsetite igrače i osoblje ekipa da se preventivne akcije za smanjenje širenja gripa primenjuju na širenje svih virusa, uključujući i korona virus - napisao je Vajs ekipama i tako započeo niz priprema.\nTada su NBA timovi bili na kraju reda za testiranje, ali su zahvaljući radu svoje kancelarije, brzo stigli na početak.\n- Mi sa virusom u kancelariji živimo od sredine januara. Bili smo upozoreni kakve bi mogle da budu posledice ako se proširi i na SAD - rekao je Silver u sredu za ESPN.\nNBA je u februaru poslala najmanje tri obaveštenja timovima sa apelom da se pripreme za pandemiju, a Silver je čak napomenuo moguću krizu tokom i tokom Ol-star vikenda.\n- Virus je premešten praktično na vrh svih lista. Skoro da je teško da razgovaramo o igrama ako se dogodi velika, ako ne i globalna, zdravstvena kriza - ističe komesar NBA lige Adam Silver.\nKada su krajem februara države Kalifornija, Njujork i Vašington potvrdile širenje virusa u svojim oblastima, Vajs je zahtevao od svakog tima da otvori komunikaciju sa lokalnim zdravstvenim radnicima specijalizovanima za zarazne bolesti i lokalnim medicinskim centrima “kako bi mogli da dobiju procene”.\nProtokoli su ponovo aktivirani 10. marta, kada je Rudi Gober rekao klupskim lekarima da ima groznicu, glavobolju i suvi kašalj. Testovi za tipove gripa A i B, streptokoke i infekcije gornjih disajnih puteva bili su negativni, pa su lekari grada, u saradnji sa kolegama iz timova odlučili i da se uradi test na koronavirus.\nIstovremeno, još sedam timova je testirano u medicinskim centrima ili laboratorijama s kojima je NBA uspostavila vezu nedeljama ranije. Ta brzina, dok u državi nema dovoljno kompleta za testiranje, izazvala je talas javnih kritika.\nMeđutim, kako ESPN piše, testiranje je moguće kod privatnih kompanija ili univerzitetskih klinika s kojima ekipe imaju sponzorske ugovore. Tako Lejkerse sponzoriše Medicinski centar UCLA, Kavse klinika u Klivlednu, a Vulfse klinika Mejo. Sve tri institucije razvile su sopstvene testove.\nVendi Bost, portparolka jedne od kompanija koa pravi testiove, rekla je da je većina njihovih proizvoda bila namenjena zdravstvenim sistemima i lekarima, ali da je mali broj otišao sportskim timovima.\n- Naravno, nesreća da u društvu uopšte postoji trijaža kada je u pitanju testiranje. Ali osnovno pitanje je zašto nema dovoljno testova. Mi smo kao NBA poštovali preporuke službenika javnog zdravstva - zaključio je Silver, koji je, sa svojim timom, očigledno na vreme shvatio veličinu opasnosti od korona virusa.


Član Predsjedništva BiH Milorad Dodik izjavio je danas da je Vlada RS ranije uplatila 3,5 miliona KM, a da danas uplaćuje još 2,5 miliona KM da bi bila održana dinamika priprema za izgradnju srpsko-ruskog centra sa ruskom crkvom u Banjaluci.\nDodik je poslije razgovora sa Njegovim preosveštenstvom episkopom banjalučkim Jefremom rekao da je primarna tema bila izgradnja srpsko-ruskog centra u Banjaluci, javila je Srna.\n"Bez obzira na to što izgleda da su tamo stvari konzervirane, veoma se intenzivno radi na pripremi izgradnje. Materijal mora da bude jedinstven od početka do kraja gradnje. To će ostati na upravljanje Banjalučkoj eparhiji", istakao je Dodik.\n"Kao čovjek koji to sve podržava, smatram da je Eparhija banjalučka pod vođstvom vladike Jefrema jedna od najuređenijih eparhija u SPC", rekao je Dodik.\n"Želim da izrazim zahvalnost i zadovoljstvo zbog činjenice da preosvešteni vladika i njegov tim veoma predano rade na onome što je i naš interes, a to je izgradnja crkava, vrtića i svega onoga što je važno za Srpsku. Vladika i njegovi ljudi su veoma posvećeni i važnim društvenim temama kao što su obrazovanje i mnoge druge. Razumijevanje koje postoji među nama je veoma važno da bi se razumjela kompletna situacija i položaj Srpske. Dijelimo mnoge zajedničke vrijednosti u vezi sa tim", istakao je Dodik.\nTužbe protiv visokih predstavnika\nDodik: Ne može se ukinuti odluka o ANP - Nisam tražio da budu ukinute odluke o NATO putu BiH\nTuzla: Zaklao suprugu i raznio porodicu bombom\tLanin testament donio još veću misteriju


1) pola, uzrasta, drugih ličnih svojstava, prethodnog iskustva i životnih okolnosti deteta;\n2) potrebe fizičkog, saznajnog, emocionalnog i socijalnog razvoja i zaštite života i zdravlja deteta;\n3) potrebe osiguranja bezbednosti deteta;\n4) značaja obezbeđenja stabilnosti, kontinuiteta odnosa sa roditeljima, porodicom i sredinom iz koje potiče ili u kojoj boravi, sredine i načina života deteta;\n5) kvaliteta odnosa koje je dete uspostavilo sa roditeljem ili drugom osobom i neposrednih i dugoročnih efekata održavanja tog odnosa;\n6) potrebe očuvanja porodičnih odnosa, posebno odnosa sa braćom i sestrama;\n7) detetove kulturne, rasne, etničke, jezičke i religijske pripadnosti ili nasleđa;\n8) mišljenja i želja deteta;\n9) uvažavanja detetovog doživljavanja vremena i posledica koje odlaganje donošenja odluke može imati na dete;\nPri utvrđivanju najboljih interesa deteta, organi javne vlasti, pravna i fizička lica posvećuju dužnu pažnju mišljenju deteta.\nPri utvrđivanju najboljih interesa deteta, organi javne vlasti, pravna i fizička lica pribavljaju stručno mišljenje.\nSvako dete ima pravo da slobodno izrazi svoje mišljenje o svim pitanjima koja ga se tiču. Mišljenju deteta posvećuje se dužna pažnja, pri čemu se uvažavaju godine života, razvojne mogućnosti i komunikacione i druge sposobnosti i potrebe deteta.\nOrgani javne vlasti, pravna i fizička lica, dužni su da detetu pruže sva obaveštenja koja su mu potrebna da formira i izrazi svoje mišljenje.\nOrgani javne vlasti, pravna i fizička lica pribavljaju mišljenje u punom obimu informisanog deteta u svim sudskim, upravnim i drugim postupcima u kojima se odlučuje o njegovim/njenim pravima ili čiji ishod bi mogao da utiče na njegova/njena prava.\nDetetu se mora obezbediti da u tim postupcima izrazi svoje mišljenje neposredno ili preko zastupnika i u prisustvu lica koje samo izabere, uz podršku školskog psihologa, stručnjaka organa starateljstva, porodičnog savetovališta ili druge odgovarajuće ustanove ili organizacije, osim ako je to u suprotnosti s najboljim interesima deteta.\nDete koje je navršilo 10 godina može samo ili preko punomoćnika koga samo izabere preduzimati radnje u postupcima iz stava 1. ovog člana.\nNačela postupka koji se tiču prava deteta\nU sudskim i upravnim postupcima sve odluke koje se tiču prava deteta donose se u skladu sa njegovim/njenim najboljim interesima.\nSvi postupci iz stava 1. ovog člana hitni su, a javnost je isključena.\nU postupcima iz stava 1. ovog člana organ javne vlasti dužan je da po službenoj dužnosti donese odluku ako u toku postupka koji su drugi ovlašćeni subjekti pokrenuli oceni da je to potrebno radi zaštite prava i interesa deteta.\nU postupcima iz stava 1. ovog člana organ javne vlasti dužan je da po službenoj dužnosti prikupi i utvrdi istinitost svih činjenica koje su važne za donošenje odluke.\nOrgan javne vlasti nije vezan zahtevima koji su stranke istakle u postupku a tiču se deteta.\nSvi podaci izneti u toku postupaka iz stava 1. ovog člana predstavljaju službenu tajnu, izuzev onih koji se moraju saopštiti na osnovu zakona.\nDete ima pravo da se samostalno ili preko zastupnika, zbog povrede svojih prava, obraća organima i službama koje su pod nadzorom države.\nPravo na rehabilitaciju i reintegraciju\nOrgani javne vlasti preduzimaju sve mere da podstiču fizički i psihološki oporavak i društvenu reintegraciju deteta žrtve svakog oblika zanemarivanja, eksploatacije ili nasilja, mučenja ili bilo kog drugog oblika okrutnog, nehumanog ili ponižavajućeg postupanja ili kažnjavanja ili oružanog sukoba. Takav oporavak i reintegracija se omogućavaju u uslovima koji podstiču zdravlje, samopoštovanje i dostojanstvo deteta.\nPeriodična provera smeštaja (zbrinjavanja)\nDete koje su organi javne vlasti smestili u ustanovu socijalne zaštite, zdravstvenu, zavodsku ili drugu ustanovu radi brige, zaštite, izvršenja krivične sankcije, mere bezbednosti, vaspitne mere ili lečenja njegovog/njenog fizičkog ili mentalnog zdravlja ima pravo na periodičnu proveru takvog smeštaja i svih drugih okolnosti od značaja za njegov/njen smeštaj (zbrinjavanje).\nDete iz stava 1. ovog člana ima pravo na redovan kontakt sa porodicom, bliskim osobama i prirodnim okruženjem, u najvećoj mogućoj meri.\nOrgani javne vlasti iz stava 1. ovog člana dužni su da dete redovno, najmanje 1 mesečno posećuju radi nadzora uslova smeštaja i da procenjuju efekte smeštaja u odnosu na dobrobit deteta, a u skladu sa najboljim interesima deteta i da preduzimaju mere u skladu sa svojim zakonskim ovlašćenjima.\nLični i porodični identitet deteta naročito čini:\n2) informacija o tome ko su njegovi/njeni roditelji i srodnici i\nOrgani javne vlasti, pravna i fizička lica dužni su da dete odmah nakon rođenja, a najkasnije u roku od 24 časa, prijave organu koji vodi matične knjige ili drugom nadležnom organu.\nNačin i postupak ostvarivanja prava deteta na lični i porodični identitet uređuje se posebnim zakonima. Organi javne vlasti će obezbediti primenu ovih prava, posebno u slučajevima u kojima bi dete, u suprotnom, imalo status lica bez državljanstva.\nU ostvarivanju prava na lični i porodični identitet deteta, organi javne vlasti postupaju rukovodeći se najboljim interesima deteta.\nFizička i pravna lica koja podižu i neguju dete ili se o njemu staraju, a posebno usvojitelji i hranitelji, dužni su da detetu pruže informacije o tome ko su njegovi/njeni biološki roditelji i srodnici.\nLišavanje deteta njegovog/njenog identiteta ili pojedinih elemenata identiteta, zabranjeno je.\nProizvoljno ili nezakonito mešanje u privatnost deteta, njegove/njene porodice, doma i prepiske, zabranjeno je. Nezakonit napad na čast i ugled deteta, zabranjen je. Čast i ugled deteta, privatnost deteta, njegove/njene porodice, doma i prepiske uživa posebnu zaštitu.\nDete ima pravo na zakonsku zaštitu protiv takvog mešanja ili napada u svim sudskim, upravnim i drugim postupcima, kao i u svim sredinama u kojima dete boravi. Postupak i način zaštite časti i ugleda deteta, privatnosti deteta, njegove /njene porodice, doma i prepiske uređuje se zakonom.\nOrgani javne vlasti će preduzeti sve mere da sredstva javnog informisanja poštuju pravo deteta na privatnost, a u skladu sa postojećim propisima.\nPostupak za zaštitu prava deteta na čast, ugled i privatnost deteta, kao i njegove/njene porodice, doma i prepiske je hitan.\nZaštita ličnog, privatnog i porodičnog života deteta od javnosti…>>


Turisticki informativni centar Bajina Basta Arhive - DRINA.INFO - Informativni portal zapadne Srbije i Podrinja\nBAJINA BAŠTA: Koncerti, predstave i pokloni povodom Dana državnosti Srbije\nDrina info portal\t feb 11, 2016 0\nBajina Bašta nizom dešavanja obeležava predstojeći Dan državnosti Srbije a u čast praznika biće održan i Sretenjski koncert. Koncert organizuje Ustanova Kultura 15. februara u 19 časova. Publici u Bajinoj Bašti tad će se predstaviti Bojana…\nBAJINA BAŠTA: Obeležavanje Svetskog dana turizma\nDrina info portal\t sep 25, 2015 0\nSvetski dan turizma, koji se obeležava 27. septembra, kada se na severnoj hemisferi glavna turistička sezona približava kraju, a na južnoj počinje, ove će godine biti obeležen temom “Milijarda turista, milijarda prilika“. Želja je da se…\nBajina Bašta se uključila u veliku humanitarno-ekološku akciju recikliranja plastičnih čepova u cilju prikupljanja sredstava za pomoć deci sa invaliditetom ili sa nekom smetnjom u razvoju. Planirano je da akcija „Čepom do osmeha“ bude…\nINFO CENTAR BAJINA BAŠTA: Ulaznice i za EXIT 2015 u ponudi\nDrina info portal\t maj 6, 2015 0\nOd 1. maja u Turističkom informativnom centru u Bajinoj Bašti možete kupiti ulaznice za najznačajnije manifestacije i koncerte u Srbiji i zemljama regiona. Info centar Bajina Bašta je postao prodajno mesto u okviru distributivne mreže GIGS…


Vojvodina i Britanski savet sarađuju na uvođenju dvojezične nastave | Autonomija\nVojvodina i Britanski savet sarađuju na uvođenju dvojezične nastave\nBilingvalnu nastavu na srpskom i na engleskom jeziku pohađa 700 učenika u Vojvodini\nPredsednik Vlade Vojvodine Bojan Pajtić i direktor Britanskog saveta za Zapadni Balkan Toni O’Brajen (Tony O’Brien) potpisali su danas Sporazum o saradnji koji se odnosi na projekat uvođenja dvojezične nastave na srpskom i engleskom jeziku u školama u Vojvodini.\nOni su potpisali sporazum u Gimnaziji „Jovan Jovanović Zmaj“ u Novom Sadu, u kojoj se od ranije odvija nastava na engleskom i srpskom jeziku.\nBojan Pajtić je rekao da je takvim programom bilingvalne nastave, koji se u Vojvodini realizuje od 2010. godine, trenutno obuhvaćeno oko 700 učenika u osnovnim i srednjim školama, kao i u predškolskim ustanovama. „Kvalitet tog programa potvrđuje i činjenica da je tri puta više dece zainteresovano da učestvuje u njemu, nego što je to objektivno moguće“, rekao je Pajtić.\nOn je objasnio da, zajedno sa Britanskim savetom, pokrajinska vlada omogućava obučavanje i edukaciju nastavnika i profesora da bi mogli svoje nastavne predmete da izlažu na engleskom jeziku i finansira sve što je neophodno da bi se obezbedili tehnički uslovi za ovu vrstu nastave. Prema njegovim rečima, danas poznavanje engleskog jezika na visokom nivou jeste ne samo pitanje obrazovanje, već i opšte kulture i preduslov snalaženja u modernom svetu kojim dominira internet.\nToni O’Brajen je rekao rekao je da Britanski savet voli da radi sa obrazovnim timom u Vojvodini, jer taj tim razume koliko je važna bilingvalna edukacija. Britanski savet želi da unapredi bilingvalnu nastavu na srpskom i engleskom jeziku, kroz pomoć u treningu nastavnika, donošenju novih tehnologija, deljenju iskustava iz Velike Britanije, kazao je O’Brajen.


srbijasport.net - Rukomet - Muškarci - 2019-2020 - Super B liga - Super B liga Istok-Zapad - Vesti\nPonedeljak, 21.10.2019 19:41\n20.10.2019 22:21 Administrator\nRukometaši Radničkog su posle teške i iscrpljujuće borbe pretrpeli prvi poraz u šampionatu od ekipe Hajduk Veljka u Negotinu rezultatom 24-22, poluvreme 12-11.Nakon ovog kola, Radnički zauzima drugo mesto sa 8 osvojenih bodova. I pre utakmice se znalo da će Negotin biti jedno od najtežih gostovanja. Furiozno je krenuo domaćin i za samo 3 minuta poveo rezultatom 3-0. Rano vođstvo kao da je u...\n13.10.2019 12:17 Administrator\nRukometaši Radničkog su u okviru 4. kola Super B lige deklasirali ekipu Žitorađe rezultatom 41-17,poluvreme 20-10 i tako ostali usamljeni na čelu tabele. Početno vođstvo ( 0-2) i egal rezultat do devetog minuta (4-4) je bilo bukvalno sve što je podmlađena ekipa Žitorađe uspela da uradi u Kragujevcu. Stručni štab Radničkog je na parket izveo postavu bez četvorice standardnih prvotimaca u nameri...\n11.10.2019 15:57 Administrator\nNakon tri vezane "startne" pobede, rukometaši Radničkog imaju odličnu priliku da četvrtim trijumfom ostanu usamljeni na čelu prvenstvenog karavana. Prepreka na tom putu je ekipa Žitorađe,sa kojom če Kragujevčani ukrstiti koplja u subotu 12. oktobra u SBB hali Jezero. - Sledeći korak ka ostvarenju konačnog cilja je Žitorađa, ekipa koju smo prošle sezone oba puta savladali, no to nas ne sme...\n07.10.2019 08:29 RK Radnički\nRukometaši Radničkog su posle teške i iscrpljujuće borbe savladali ekipu Jagodine rezultatom 31-29, poluvreme 16-14 u okviru trećeg kola SBRL za muškarce i tako se izdvojili na čelu tabele sa maksimalnim bodovnim učinkom. Upozoravao je stručni štab Radničkog da utakmica u Jagodini neće biti nimalo laka,jer je ekipa Jagodine sastavljena od iskunih i prekaljenih igrača,žargonski rečeno...\n04.10.2019 12:18 SPD RK RADNIČKI\nOsokoljeni startnim pobedama, rukometaši Radničkog gostuju novopečenom super B ligašu, ekipi Jagodine iz istoimenog grada, koja gaji velike aspiracije ove sezone. Utakmica će se odigrati u nedelju 6. oktobra u hali "Jasa", a Kragujevčani žele da nastave pobednički niz i naprave još jedan bitan iskorak ka zacrtanom cilju. - Narednu utakmicu gostujemo ekipi Jagodine, koja je od ove godine u...


UIOBiH /Kupovina putem interneta: Važne izmjene u vezi s plaćanjem uvoznih dažbina / Radio Sarajevo\nUIOBiH / Kupovina putem interneta: Važne izmjene u vezi s plaćanjem uvoznih dažbina\n13. 02. 2018. u 16:30:00 J. Ć.\nOdluka se trenutno sprema u jezičke verzije, nakon čega te jezičke verzije idu na potpis u Vijeće ministara BiH, a zatim prema Službenom listu BiH, potvrdio je za Radiosarajevo.ba Ratko Kovačević, glasnogovornik Uprave za indirektno oporezivanje BiH.\nPrema njegovim riječima, primjena ove Odluke počinje osmog dana od dana objave u Služenom listu BiH.\n"Očekujemo da bi sve skupa moglo biti završeno do kraja ovoga mjeseca", rekao je Kovačević.\nU skladu s pomenutom Odlukom došlo je do određenih izmjena kada su u pitanju visine iznosa za koje je predviđeno oslobađanje od plaćanje uvoznih dažbina.\n"Kada osoba ulazi  u carinsko područje BiH vozilom ili na neki drugi način, trenutno ima pravo na oslobađanje od plaćanja uvoznih dažbina na robu koju unose u svom ličnom prtljagu za vlastite potrebe do vrijednosti od 200 KM. Stupanjem na snagu i početkom primjene nove Odluke ta vrijednost se povećava do iznosa od 600 KM", pojasnio je Kovačević.\nPrema trenutnim propisima kada građani BiH dobijaju pakete iz inozemstva, trenutno se oslobađanje od plaćanja uvoznih dažbina vrši na pakete zanemarive vrijednosti do iznosa od 50 KM.\n"Stupanjem na snagu i početkom primjene nove Odluke ta vrijednost se povećava do iznosa od 300 KM, ukoliko fizičko lice naručuje robu iz inozemstva i istu plaća prilikom narudžbe. S druge strane oslobađaju se od plaćanja uvoznih dažbina paketi do vrijednosti od 90 KM ukilko fizička lica iz BiH iste dobijaju od fizičkih lica iz inozemstva bez bilo kakvog plaćanja", istaknuo je.\nKada se radi o gore pomenutoj robi mora biti vidljivo da je ista namijenjena za vlastitet potrebe.\n"Ne smije se raditi o količinama koje bi dale naslutiti da je ta roba namijenjena daljoj prodaji u BiH. U tom smislu prilikom pregleda pošiljki posebno će se voditi računa o vrsti i i količini robe u paketima kako bi oslobađanje ostvarilo zaista samo za one pošiljke gdje je jasno vidljivo da se radi o robi namijenjenoj za vlastite potrebe. Sasvim je jasno da će u provjerama biti evidentirana i osoba koja konstatno naručuju određenu robu, te će biti izvršene dodatne provjere istih. U svakom slučaju očekujemo da će povećanje iznosa za oslobađanja od plaćanja uvoznih dažbina uticati na porast broja narudžbi robe preko interneta od strane građana BiH", rekao je Ratko Kovačević.\nTagovi: uvoz Ratko Kovačević UIO BiH Vijeće ministara BiH carina Uprava za indirektno oporezivanje\nPorast / UIO BiH: Do kraja godine prikupit ćemo sedam milijardi maraka indirektnih poreza\nUIOBiH / Rastu prihodi od indirektnih poreza: 3,29 milijardi KM u prvih pola godine\nIntervju / Ratko Kovačević: Koliko će BiH izgubiti primjenom adaptiranog SSP-a


U Sarajevu će danas biti promovisan Katalog odabranih udžbenika i nastavnih sredstava u Bosni i Hercegovini za osnovne, srednje tehničke i stručne škole, te gimnazije za narednu školsku godinu. Katalog je objavilo Ministarstvo civilnih poslova u saradnji sa entitetskim ministarstvima obrazovanja i Odjeljenjem za obrazovanje distrikta Brčko.\nU Haškom tribunalu će ove sedmice biti održane završne riječi na suđenju bivšem predsjedniku Narodne skupštine Republike Srpske Momčilu Krajišniku. Kako je najavljeno iz Tribunala, završne argumente odbrane i optužbe na suđenju Krajišniku sudije će saslušati do sutra 29. avgusta. Suđenje Krajišniku , optuženom za genocid i zločine protiv čovječnosti nad Bošnjacima i Hrvatima 1992 godine, počelo je 3. februara 2004. godine. Vijeće predsjedavajućeg sudije Alfonsa Orija planira da presudu izrekne do 28. septembra.\nPregovarački tim Srbije za status Kosova razmotriće danas dosadašnji tok pregovora o budućem uređenju pokrajine, a očekuje se da će na sastanku biti predložene određene inicijative zbog stavova međunarodnog izaslanika Marttija Ahtisaarija. Ocjena beogradskog tima je da pregovori do sada nisu dali nikakav rezultat, jednim dijelom i zbog toga što Ahtisaari i njegov tim nisu uložili dovoljno truda i političke volje da albansku stranu privole na ozbiljnije razgovore.


pink.rs | RASTE BROJ ŽRTAVA KORONA VIRUSA - Preminulo više od 100 osoba, hiljade njih zaraženo\nRASTE BROJ ŽRTAVA KORONA VIRUSA - Preminulo više od 100 osoba, hiljade njih zaraženo\nBroj žrtava korona virusa premašio je 100, a širom Kine potvrđeno više od 4.500 zaraženih osoba, prenosi Si-En-En navodeći da američke vlasti upozoravaju građane da ne putuju u Kinu osim ukoliko to nije apsolutno neophodno.\nRojters precizira da se broj žrtava porastao na 106 u Kini i napominje da su vlasti saopštile da je virus odneo prvu žrtvu u Pekingu.\nVećina obolelih nalazi se u bolnici, a više od 125 njih je u teškom stanju. Slučajevi zaraženih koronavirusom potvrđeni su širom Kine, osim na Tibetu, koji je ove nedelje saopštio da će na neodređeno vreme zatvoriti sve turističke atrakcije i uvesti obavezan dvonedeljni karantin za sve putnike koji ulaze u tu pokrajinu.\n- U toku je epidemija respiratorne bolesti koju izaziva novi korona virus, koji može da se širi sa osobe na osobu - navodi se u saopštenju tog centra i upozorava da postoji ograničen pristup adekvatnoj zdravstvenoj nezi u zahvaćenim područjima.\nRASTE BROJ UMRLIH I ZARAŽENIH - Zbog korona virusa zatvaraju se prodavnice u Kini


DIJASPORA ZA MATICU, REDOVNA SKUPŠTINA\nULOŽENO 7 MILIONA EVRA ZA HUMANITARNE POTREBE U SRBIJI I RS\nU Beogradu je održana redovna 19. godišnja skupština fonda dijaspora za maticu. Skupštini su prisustvovali predstavnici srpske dijaspore iz zemalja Evrope, Amerike i Afrike kao i predstavnici državnih institucija, naučnog, kulturnog i javnog života Srbije.\nPored ostalih, zapaženo je prisustvo dva akademika SANU – profesora Vasilija Krestića i profesora Ljubiše Rakića, zatim, predsednika Odbora Narodne skupštine Srbije za dijasporu i Srbe u regionu Ivana Kostića, direktora\nKancelarije Vlade Srbije za verske zajednice Milete Radojevića i drugih. Skupština je usvojila Izveštaj o radu Upravnog odbora i Izveštaj Nadzornog odbora i dala smernice za rad u narednom periodu.\nUčesnici u raspravi povodom usvojenih izveštaja ocenili su rad Fonda sadržajnim i uspešnim kako u rešavanju humanitarnih problema, tako i na planu očuvanja nacionalnog, kulturnog i duhovnog identiteta srpskog naroda kao i na jačanju poverenja i povezivanja između dijaspore i matice. Odato je priznanje upravi i aktivistima Fonda na dobrovoljnom radu prilozima. Ukazano je da najveći izazov u radu predstavlja stalni porast broja molbi za pomoć, na jednoj i smanjivanje prihoda Fonda, na drugoj strani.\nU uslovima kada se dosledno poštuje odluka o očuvanju pune vrednosti glavnice Fonda i korišćenju za humanitarne potrebe samo novih prihoda, naglašen je značaj pokretanja novih akcija za prikupljanje dobrovoljnih priloga i donacija kako iz dijaspore tako i unutar matice.\nObnovljena je i inicijativa za ukidanje poreza na prihode humanitarnih organizacija jer porez smanjuje sredstva za humanitarnu pomoć i obeshrabruje donatore. Data je podrška inicijativi za usvajanje Deklaracije o položaju sprskog naroda u regionu. Posebno je istaknut značaj aktivnosti na stvaranju jedinstvenog kulturnog i duhovnog prostora srpskog naroda, zaštiti jedinstva srpskog jezika i ćiriličnog pisma. Ukazano je na potrebu veće pažnje matice prema dijaspori i adekvatnog institucionalnog organizovanja. Skupština je odobrila da Fond nastavi sa obezbeđivanjem redovne mesečne pomoći narodnim kuhinjama na Kosovu i Metohiji za nabavku namirnica.\nPrioritet prilikom dodeljivanja pomoći će i dalje imati najsiromašnije porodice, posebno iz redova izbeglica i raseljenih lica.\nUoči zasedanja Skupštine delegaciju Fonda primio je Predsednik Republike Aleksandar Vučić koja ga je upoznala sa rezultatima i prioritetima rada ove dobrovoljne humanitarne organizacije za naredni period. Predsednik Upravnog odbora Fonda dr Miloje Milićević iz Berlina je istakao da je Fond do sada uložio 7 miliona evra u humanitarne aktivnosti, otklanjanje posledica zemljotresa u Kraljevu, posledica katastrofalnih poplava u Srbiji i Republici Srpskoj i trajno zbrinjavanje porodica izbeglica i raseljenih lica. Fond deluje kao trajna nacionalna humanitarna organizacija čuvajući glavnicu imovine i pomažući ugroženima u matici i regionu. Predsednik Vučić je pozitivno ocenio dosadašnji 18-to godišnji rad Fonda i najavio podršku državnih institucija. On je istakao da se Srbija sa velikom pažnjom i odgovornošću odnosi prema delovima srpskog naroda u regionu i dijaspori, posebno prema potrebi očuvanja njihovog nacionalnog i kulturnog identiteta i da će takvu politiku nastaviti.\nDelegaciju su sačinjavali: Dr Inž. Miloje Milićević, izBerlina, Dr Ljiljana Verner, iz Hanovera, Mihajlo Milićević, iz Toronta, Gojko Slijepčević, iz Stokholma, Mladen Pavlović,iz Ciriha, Dušan Vasiljević, iz Johanesburga, Milisav Aleksić, iz Pariza, kao i Živadin Jovanović, Milivoje Pavlović i Dragomir Vučićević, iz Beograda. Povodom održavanja Skupštine Fonda, u Matici iseljenika Srbije otvorena je izložba fotografija o radu Fonda i priznanja primalaca donacija. Održane su i sednice Upravnog i Nadzornog odbora na kojima su, pored ostalog, donete i odluke o više molbi za pomoć.


EVROPSKI SUD PRAVDE: Odbačene tužbe Slovačke i Mađarske na plan Evropske unije o kvotama za raspodelu migranata. Nemačka upozorava da bi zemlje EU koje ne poštuju kvote za odobravanje azila mogle da ostanu bez pomoći u drugim oblastima\n"Ukoliko nema solidarnosti o migraciji, ne može je biti ni u drugim oblastima, i to bi moglo da bude gorko za evropsku koheziju", rekla je Merkel.\nNemačka je od 2015. godine prihvatila više od milion tražilaca azila, uglavnom Sirijaca, Iranaca i Avganistanaca koji beže od sukoba i progona, zbog čega je dobila međunarodne pohvale, ali i bila izložena napadima ksenofoba.\nEvropski sud pravde saopštio je da je "u potpunosti odbacio" zahteve Mađarske i Slovačke da budu izuzete iz programa EU o razmeštanju izbeglica.\nSlovačka i Mađarska odbile su da primenjuju nametnute kvote i uz podršku Češke i Poljske su EU tužile Sudu u Luksemburgu, insistirajući da je mehanizam relokacije i kvota iz 2015. godine nelegalan, zato što je donet glasanjem ministara, a ne konsenzusom šefova država ili vlada EU.\nZemlje EU saglasile su se u septembru 2015. godine sa planom o razmeštanju 160.000 izbeglica koje su stigle do Grčke i Italije po ostalim zemljama EU, ali je do sada razmešteno samo oko 24.000 ljudi.\nIzvor: Vebsajt N1, 10.09.2017.


Soraja Vučelić uhapšena u Crnoj Gori! | Beograd Noću Soraja Vučelić uhapšena u Crnoj Gori! | Beograd Noću\nMagazin, Poznati • 07. April 2015.\nSoraja Vučelić je, kako piše podgorički list “Dan”, a prenosi Telegraf, uhapšena sinoć (6. aprila) oko 22 sata, odmah pošto je sletela na tivatski aerodrom.\nLisice na ruke stavljene su joj po lokalnoj poternici barske policije, navodno zbog dopune iskaza i davanja dodatnih informacija u vezi sa ubistvom Baranina Armina Muše Osmanagića.\nZa njom je, pre nekoliko meseci, raspisana poternica jer se nije odazvala na informativni razgovor. Vučelićeva je, kako se navodi, privedena radi prikupljanja obaveštenja, ali i zbog sumnje da prikriva važne dokaze u tom predmetu, jer se iskaz koji je dala u oktobru ne slaze sa iskazima drugih svedoka.\nPodgorički list "Dnevne novine" pisao je da je starleta, navodno, sedela za stolom u hotelu "Savoj", kojem je prilazio Armin Osmanagić, neposredno pre nego što je nepoznati počinilac u njega ispalio smrtonosni metak\nCrnogorska kriminalistička policija je od svojih kolega iz Beograda, zatražila hitno saslušanje Soraje Vučelić, koja je navodno bila jedan od svedoka ubistva. Osim Soraje, za istim stolom je sedelo još nekoliko Osmanagićevih prijatelja kojima je on želeo da se javi.\nInače, starleta je beogradskom MUP već ispričala da je na dan likvidacije došla u Osmanagićev kafić, kako bi pozajmila automobil “maserati” za snimanje spota i tada nije primetila da se bilo šta neuobičajeno dešava. Navela je da je sa nekoliko drugarica sedela u kafiću oko pola sata, a potom otišla, da bi posle nekoliko sati čula da je on ubijen. Takođe, ona je rekla da, iako je Osmanagića dugo poznavala, njih dvoje nisu bili previše prisni kao i da nije znala da se on bavio nekim kriminalnim aktivnostima – naveo je izvor blizak istrazi i dodaje da je Soraja izjavila da je Osmanagić uvek bio korektan prema njoj, i da joj je žao zbog svega, ali da ne može mnogo da pomogne.


Lokalne samouprave | Autonomija - Part 31\nTrenutno Pančevci nisu sigurni da li imaju ili nemaju gradonačelnika, pošto se aktuelni ne pojavljuje nigde, pa čak ni na sednicama gradskog veća. Nova vlast, predvođena SNS-om, nastavila partokratsku vladavinu sa potpuno nepoznatim kadrovima\nZa zatvorenost prema javnosti i netransparentan rad novu vladajuću koaliciju optužuju i iz opozicije.\nMediji, kako lokalni tako i pokrajinski, najveću zamerku imaju na transparentnost rada same uprave, jer kako kažu „selektivnim pozivanjem novinara na odabrane događaje ugrožavaju slobodu informisanja“, povodom čega se oglasio i Pokrajinski ombudsman sa osudom ovakvog postupanja uprave.\nU opštini Ada lokalna vlast je posle izbora formirana rekordnom brzinom. Netransparentnost i odbijanje saradnje sa novinarima karakteristike su ove samouprave\nSRBOBRAN: Poverenje grupi građana i koaliciji po lokalnim aršinima\nLokalna vlast u Srbobranu je ekspresno formirana. Grupa građana je stub nove vladajuće koalicije, a u opoziciji su ostali DS i SNS. Dosadašnji predsednik opštine proziva se zbog "nameštenih javnih nabavki"\nGotovo uništena privreda ugrozila je opstanak stanovništva. U poslednje tri godine primetan je napredak, pa se ipak može reći da su stvari u Odžacima krenule nabolje


Ministar Đorđević se sastao sa ambasadorom Ujedinjenih Arapskih Emirata Džumom Rašidom Al Daherijem | Ministarstvo za rad, zapošljavanje, boračka i socijalna pitanja\nMinistar Đorđević se sastao sa ambasadorom Ujedinjenih Arapskih Emirata Džumom Rašidom Al Daherijem\nMinistar za rad, zapošljavanje, boračka i socijalna pitanja Zoran Đorđević sastao se danas sa ambasadorom Ujedinjenih Arapskih Emirata u Srbiji, Nj.E. Džumom Rašidom Al Daherijem.\nAmbasador Al Daheri je čestitao ministru Đorđeviću na imenovanju za ministra za rad, zapošljavanje, boračka i socijalna pitanja, na čemu se ministar Đorđević srdačno zahvalio i istakao spremnost na dalje unapređenje saradnje dve prijateljske zemlje u svim oblastima, uz želju da se izuzetno uspešna saradnja ostvarena između Srbije i Ujedinjenih Arapskih Emirata u oblasti odbrane proširi i na oblast rada, zapošljavanja i socijalnih pitanja.\nSagovornici su se složili da postoji značajan prostor za unapređenje saradnje u navedenim oblastima, imajući u vidu činjenicu da veliki broj državljana Srbije radi u Ujedinjenim Arapskim Emiratima i da Srbija beleži stalni rast poseta državljana Emirata Srbiji.\nAmbasador Al Daheri je ukazao na činjenicu da su za oblast rada i socijalnih pitanja u Ujedinjenim Arapskim Emiratima nadležna dva ministarstva i da je uveren u spremnost i želju ministara da se u budućnosti uspostavi kvalitetna i dugoročna saradnja, na obostranu korist i građana Republike Srbije i građana Ujedinjenih Arapskih Emirata.\nMinistar Đorđević je naglasio da Ministarstvo za rad, zapošljavanje, boračka i socijalna pitanja već priprema predloge projekata, koje bi Srbija i Ujedinjeni Arapski Emirati zajedno realizovali u cilju podrške ustanovama socijalne zaštite i ugroženim kategorijama. U tom smislu, ministar Đorđević je preko ambasadora Al Daherija uputio poziv nadležnim ministrima u Emiratima – ministru za ljudske resurske i emiratizaciju gospodinu Sakr Gobašu i ministarki za razvoj zajednice – gospođi Najli bint Muhamed Al Avar da posete Srbiju. Ove posete, naglasio je ministar, mogu biti od ključnog značaja za unapređenje saradnje u navedenim oblastima od značaja za obe zemlje.\nAmbasador je izrazio interesovanje za sprovođenje zajedničkih projekata, od kojih će koristi imati dva prijateljska naroda.\nKao oblasti od izuzetnog značaja za buduću saradnju ministar Đorđević je takođe naveo oblasti socijalnog osiguranja i finansijske kontrole.\nDve strane su se složile da uspostavljeni prijateljski odnosi između dve zemlje, čemu u prilog idu redovni susreti na najvišem nivou između predsednika Republike Srbije Aleksandra Vučića i princa prestolonaslednika Ujedinjenih Arapskih Emirata šeika Muhameda bin Zajeda Al Nahjana, odličan osnov za proširenje sveukupne bilateralne saradnje dve zemlje.


Grčka antiteroristička policija privela 20 ljudi i zaplenila oružje u Atini - Svet - Dnevni list Danas\nPočetna » Svet » Grčka antiteroristička policija privela 20 ljudi i zaplenila oružje u Atini\nGrčka antiteroristička policija danas je privela više od 20 ljudi tokom racije u Atini i zaplenila teško naoružanje uključujući i protivtenkovsko, saopštile su vlasti.\n0Piše: Beta 19. marta 2020. 18.39\nU policijskom saopštenju se navodi da su racije na dve lokacije u centru Atine usledile nakon saradnje sa grčkom tajnom službom, prenela je agencija AP.\nU saopštenju se takođe navodi da je policija na jednoj lokaciji otkrila tajni tunel, ali nisu objavljene druge informacije.\nMediji su najpre tvrdli da su privedeni Kurdi koji žive u Grčkoj, ali agencija AFP je popodne javila da otkriveno „teško nouružanje“, po novijim izveštajima, verovatno pripada „Revolucionarnom frontu za narodno oslobođenje“ (DHKP-C) – turskoj ekstremnoj levičarskoj, marksističko-lenjinističkoj organizaciji.\nTa grupa je među ekstremističkim organizacija na listama Turske, SAD i Evropske Unije.\nPred posetu turskog predsednika Redžepa Tajipa Erdogana 2017. godine, devet osumnjičenih da pripadaju toj organizaciji je uhapšeno u Grčkoj. Tri meseca kasnije su pušteni na slobodu jer je grčko pravosuđe ocenilo da su samo političke izbeglice.\nantiteroristička policija, Grčka, Migranti


Predstavnica studenata „Jedan od pet miliona“: Sutra predajemo ključeve rektorki | Insajder\nObjavljeno: 24.09.2019 | Ažurirano: 24.09.2019\nPredstavnica studenata koji blokiraju Rektorat Mila Jovanović kaže za Insajder da će sutra rektorki Ivanki Popović predati ključeve od zgrade Rektorata s obzirom na to da je postignut dogovor.\n„Izaći ćemo sutra iz blokade, predaćemo ključeve rektorki, a od nje ćemo, prema dogovoru, dobiti garanciju da će ispuniti ono što je rekla“, kaže Jovanović.\nStudenti iz udruženja „Jedan od pet miliona“ su naknadno saopštili da je saopštenjem rektorke, koje je nastalo na inicijativu studenata, UB pokazao stav, integritet i autonomiju.\nPiše i da se Univerzitet se prvi put posle više od pet godina izjasnio, otvoreno rekavši da sporni doktorat ministra finansija Siniše Malog i sporost rešavanja ovog pitanja urušavaju ugled Univerziteta.\n„Određivanjem 4. novembra 2019. za datum kada će ovaj problem konačno biti rešen stavljena je tačka na višegodišnje odricanje od odgovornosti“, piše u saopštenju.\nU saopštenju se navodi i da su studenti ponosni na to što su uspeli da pokažu da je UB nezavisna institucija na čiji rad ne mogu da vrše pritisak predsednik države, predsednica vlade, ministri, predsednica skupštine, poslanici.\n„Rektorka je ispunjenjem zahteva studenata u blokadi pokazala da je to zaista moguće. Želimo da naglasimo da ćemo u slučaju bilo kakvih pritisaka stati uz rektorku UB Ivanku Popović i da nećemo dozvoliti da snosi posledice toga što je zaštitila ugled našeg Univerziteta“, istaknuto je u saopštenju.\nInače, Popović je saopštila danas, nakon sastanka sa studentima koji je trajao duže od tri sata, da „sa punom odgovornošću garantuje da ima snage da sprovede proceduru utvrđivanja validnosti doktorata Siniše Malog bez obzira na funkciju koju obavlja“. Popović je navela da Senat, Savet i Studentski parlament BU traže od Odbora za profesionalnu etiku BU da do 4. novembra donese svoju konačnu odluku o tome da li u izradi doktorske disertacije Siniše Malog postoje elementi neakademskog ponašanja plagiranja, čime se rok za donošenje konačne


I škode imaju "prevarantski softver" - Ozonpress :: internet portal\nTag: AutoČačak, prevarantski softver, škoda\nI 5.000 „škoda“ prodatih na našem tržištu ima „prevarantski softver“ i moraće na besplatan servis. Time se broj vozila „folskvagen grupe“ opremljenih programom koji lažno prikazuje emisiju štetnih gasova u atmosferi, u Srbiji je sa 7.885 vozila narastao na čak 12.885.\nOve podatke objavila i kompanija „Auto Čačak“ distributer vozilima „škoda“, koja su deo „Folksvagen grupe“! Sve njih očekuje besplatan servis naredne godine.\nOsim 5.000 „škoda“, sa spornom falinkom je 4.119 vozila marke „folksvagen“, 1.491 „folksvagen privredno vozilo“, 2.113 automobila „audi“ i 162 „seata“.\n– Kompanija „Auto Čačak“ je jedna od najbolje pozicioniranih auto kompanija u našoj zemlji i normalno je da smo prodali i najviše vozila – kaže za „Novosti“ Dušan Cincar, direktor marketinga ove kuće. – Vozila pod istragom, tip motora“ EA189″ su modeli „fabija“, „rumster“, „rapid“, „rapid SB“, „oktavija“ ,“superb“ i „jeti“ sa agregatima 1.6TD i 2.0 TD.\nKompanija „Škoda“, koja posluje pod okriljem „Folksvagena“, kako kažu u „Auto Čačku“, ima obavezu da postupa u skladu sa odlukama centrale, pa će tako i procedura oko servisiranja spornih softvera biti identična.\n– „Folksvagen“ će početkom 2016. početi sa sprovođenjem odgovarajućih servisnih mera za sva ta vozila. Sve mere koje će biti potrebno sprovesti, biće izvršene besplatno za kupce – naglašavaju u kompaniji „Porše SCG“, uvozniku vozila „Folksvagena „.\nU „Poršeu SCG“ opet naglašavaju da su sva vozila sa spiska potpuno tehnički ispravna i bezbedna za vožnju, a da u nemačkoj centrali „Folksvagena“ sve raspoložive tehničke službe ubrzano rade na pronalaženju rešenja za otklanjanje problema.


Borenović: Posebnom sjednicom NS RS se daje na značaju visokom predstavniku\nLider PDP Branislav Borenović je danas na posebnoj sjednici NS RS rekao da OHR i visoki predstavnik, koji su se pokazali štetnim u mnogim stvarima, treba da odu iz BiH, jer se sa njima ne može naprijed, pa ni u Evropu.\n“Stranke da se ujedine oko nacionalnih pitanja” Dodik ističe da Srpska ne želi visokog predstavnika koji nije imenovan Aneksom deset\nSrpski član i predsjedavajući Predsjedništva BiH Milorad Dodik istakao je da mu je želja da se sve stranke u Republici Srpskoj oko važnih nacionalnih pitanja za Srpsku ujedine.\n"Skretanje pažnje sa afera" Borenović smatra da posebna sjednica NSRS neće donijeti ništa novo\nPoslanik SNSD-a u Predstavničkom domu Parlamentarne skupštine BiH Sanja Vulić poručila je Biseri Turković da, za razliku od nje i FBiH, Republika Srpska može i zna sama da funkcioniše i ne trebaju joj ni tutori, ni mentori, pa samim tim ni Kancelarija visokog predstavnika (OHR).\nNjemačka diplomatska inicijativa za zapadni Balkan nastavila se posjetom ministarke spoljnih poslova BiH Bisere Turković Berlinu. Razgovaralo se o reformama, kandidatu za mjesto Visokog predstavnika i, naravno, o koroni.\nTema od najvišeg INTERESA ZA SRPSKU: Kovačević odbacio optužbe opozicije da sutrašnja sjednica NSRS služi za politikanstvo\nSavjetnik srpskog člana Predsjedništva BiH Radovan Kovačević poručio je danas da je ocjena opozicije kako je sazivanje posebne sjednice parlamenta Srpske na kojoj će se raspravljati o visokom predstavniku "politikanstvo", u najmanju ruku sramno.\nSDS NEĆE PODRŽATI DODIKA Stanić upitao zašto se o radu Incka nije raspravljalo ranije, a ne sad kada odlazi\nŠef Kluba poslanika SDS u parlamentu Srpske Miladin Stanić izjavio je danas da neće podržati lidera SNSD Milorada Dodika u, kako je rekao, manipulaciji sopstvenog naroda.\nPredsjedavajući i srpski član Predsjedništva BiH Milorad Dodik rekao je da očekuje da Narodna skupština Republike Srpske usvoji zaključak o neprihvatanju imenovanja novog visokog predstavnika u BiH, ukoliko ono bude provedeno na nezakonit način kao što je to bio slučaj sa većinom dosadašnjih.\nVijeće naroda nije dejtonska kategorija, ali sada postaje jasno da je riječ o političkoj produženoj ruci visokog predstavnika, koji zajedno sa Ustavnim sudom pokušava da nametne zakone mimo parlamenta, ali i mimo ustava Srpske i BiH.\nGODIŠNJICA USTAVA REPUBLIKE SRPSKE Petković poručio da odluke visokog predstavnika predstavljaju pravno nasilje\nIako više od deceniju nije povukao nijedan konkretan potez, pred sam kraj svog mandata u BiH visoki predstavnik Valentin Incko odlučio je da još jednom izazove varnice među domaćim političarima.


VMBiH: BiH u sporazumu o smanjenju cijene roaminga u regionu – Biznis.ba\nNaslovnaBiHVMBiH: BiH u sporazumu o smanjenju cijene roaminga u regionu\nVMBiH: BiH u sporazumu o smanjenju cijene roaminga u regionu\nobjavljeno 26. feb 2019. u 15:26 26. feb 2019.\nVijeće ministara BiH usvojilo je Informaciju Ministarstva komunikacija i prometa o učešću Bosne i Hercegovine u Regionalnom sporazumu o smanjenju cijene roaminga za zemlje Zapadnog Balkana.\nZaključeno je da će BiH potpisati ovaj sporazum početkom aprila na Digitalnom samitu u Beogradu. Bosna i Hercegovina će zatražiti da se početak njegove primjene prolongira do 31. 12. 2019. godine.\nDugoročno gledano, ovaj sporazum će omogućiti jačanje telekomunikacijskog tržišta u BiH, zaštitu potrošača, bolju konkurentnost i transparentnost elektronskih komunikacija, nastavak unapređenja i saradnje u vezi s daljnjim snižavanjem cijena usluga roaminga u regionu, na osnovu jednakosti i uzajamne dobrobiti, povećanje tržišnog takmičenja i smanjenje cijena roaminga za korisnike.\nBiH I MAKEDONIJA JAČAJU EKONOMSKU SARADNJU\nVijeće ministara BiH utvrdilo je Prijedlog sporazuma o ekonomskoj saradnji između Bosne i Hercegovine i Republike Sjeverne Makedonije, kojim se jačaju bilateralne veze.\nZaključivanjem sporazuma dvije države žele ojačati ekonomske veze te stvoriti mogućnosti za bolju saradnju privrednih subjekata i zajednički pristup trećim tržištima. Intenziviranje ekonomske saradnje bi u konačnici trebalo doprinijeti rastu nacionalnih ekonomija i povećanju robne razmjene dviju država. Za ostvarivanje ovih ciljeva definirane su različite aktivnosti, usmjerene, između ostalog, na jačanje saradnje vladinih i nevladinih institucija te kontakata između privrednika i njihovog učešća na međunarodnim izložbama i sajmovima, osnivanje zajedničkih ulaganja, intenziviranje saradnje na međunarodnom nivou u vezi s pitanjima od zajedničkog interesa.\nPrijedlog sporazuma sa izvještajem o pregovorima bit će dostavljen Predsjedništvu BiH, a za bh. potpisnika predložen je ministar vanjske trgovine i ekonomskih odnosa.\nZAŠTITITI IMOVINU IZ BiH U HRVATSKOJ U SKLADU SA SPORAZUMOM O SUKCESIJI\nVijeće ministara BiH primilo je k znanju Informaciju o poduzetim aktivnostima na zaštiti i povratu imovine građana i drugih pravnih lica iz Bosne i Hercegovine u Republici Hrvatskoj, koju će Generalni sekretarijat Vijeća ministara BiH dostaviti Predsjedništvu BiH na daljnje postupanje.\nOsim izvještaja šefa Pregovaračkog tima BiH u Stalnoj zajedničkoj komisiji viših predstavnika država nasljednica bivše SFRJ, ova informacija uključuje i izvještaje Ministarstva pravde i Pravobranilaštva BiH.\nUSKLAĐIVANJE SA PROPISIMA EU\nVijeće ministara BiH donijelo je Pravilnik o utvrđivanju pravila za sprečavanje, kontrolu i iskorjenjivanje transmisivnih spongiformnih encefalopatija, sa oznakom EI, kojom se potvrđuje usklađenost sa legislativom EU u ovoj oblasti.\nOvim pravilnikom definiraju se pravila za sprečavanje, kontrolu i iskorjenjivanje raznih oblika transmisivnih spongiformnih encefalopatija kod životinja.\nNa ovaj način uređuje se, između ostalog, sistem praćenja bolesti kod goveda, ovaca i koza, način postupanja sa određenim specifičnim rizičnim materijalom, kontrola i iskorjenjivanje bolesti, hranjenje životinja, stavljanje na tržište i izvoz goveda i proizvoda porijeklom od goveda, ovaca i koza, uzorkovanje i metode laboratorijskih analiza.\nBOLJI STATISTIČKI PODACI O SIROMAŠTVU I SOCIJALNOJ ISKLJUČENOSTI U BiH\nVijeće ministara BiH utvrdilo je Prijedlog TFSCB sporazuma o grantu br. TF0A5397 (projekt EU – SILC ankete za Bosnu i Hercegovinu) između Bosne i Hercegovine i Međunarodne banke za obnovu i razvoj, vrijedan više od 246 hiljada američkih dolara.\nPraktično se daje podrška Agenciji za statistiku BiH i entitetskim statističkim zavodima za provođenje ankete radi povećanja relevantnosti i pravovremenosti statističkih podataka o siromaštvu i socijalnoj isključenosti, kao i interakcije između statističkih procedura i korisnika statistike u ovim oblastima.\nPrijedlog sporazuma sa osnovama za njegovo zaključivanje bit će dostavljen Predsjedništvu BiH, a za bh. potpisnika je predložen ministar finansija i trezora.\nODREĐENA TROMEĐA IZMEĐU BiH, CRNE GORE I SRBIJE\nVijeće ministara BiH utvrdilo je Prijedlog protokola o određivanju tromeđne granične tačke između Bosne i Hercegovine, Republike Srbije i Crne Gore. Tromeđa je zajednička tačka granica katastarskih općina: Sočice (Republika Srbija), Poblaće (Crna Gora) i Đakovići /Zaborak/ (Bosna i Hercegovina), koja se nalazi u mjestu Zelena Glava, gdje će biti postavljena odgovarajuća tromeđna granična oznaka.\nMinistarstvo civilnih poslova dostavit će Prijedlog protokola sa izvještajem o okončanom postupku pregovora Predsjedništvu BiH u daljnju proceduru.\nIZMIJENJENA ODLUKA O ZASTUPNIKU VMBiH PRED EVROPSKIM SUDOM ZA LJUDSKA PRAVA\nVijeće ministara BiH, na prijedlog Ministarstva za ljudska prava i izbjeglice, donijelo je Odluku o izmjeni Odluke o zastupniku / agentu Vijeća ministara Bosne i Hercegovine pred Evropskim sudom za ljudska prava i Uredu zastupnika / agenta Vijeća ministara BiH pred Evropskim sudom za ljudska prava.\nU cilju usklađivanja sa odredbama Zakona o državnoj službi u institucijama BiH i Odlukom o razvrstavanju radnih mjesta i kriterijima za opis poslova radnih mjesta u institucijama BiH za zastupnika mogu biti imenovane osobe koje imaju završen pravni fakultet i položen pravosudni ispit, iskustvo u zastupanju pred sudovima u BiH ili drugim pravosudnim organima u trajanju od najmanje pet godina, iskustvo u zaštiti ljudskih prava i sloboda, te aktivno znanje engleskog ili francuskog jezika.\nZa vršioce dužnosti zastupnika / agenta imenovane su Monika Mijić, Belma Skalonjić i Vanja Bjelica – Prutina do okončanja konkursne procedure, a najduže do tri mjeseca.\nMinistarstvo za ljudska prava i izbjeglice raspisat će javni konkurs za izbor zastupnika / agenta Vijeća ministara Bosne i Hercegovine pred Evropskim sudom za ljudska prava.\nODOBRENA KUPOVINA OBJEKTA ZA SMJEŠTAJ UREDA ZA REVIZIJU U SARAJEVU\nVijeće ministara BiH, na prijedlog Službe za zajedničke poslove institucija BiH, donijelo je Odluku o odobravanju kupovine / nabavke objekta za potrebe smještaja Ureda za reviziju institucija Bosne i Hercegovine u Sarajevu.\nOvom odlukom odobrava se kupovina / nabavka objekta za potrebe smještaja Ureda za reviziju institucija Bosne i Hercegovine u Sarajevu, minimalne površine do 1.200 m² i nabavne vrijednosti do 5.000.000,00 KM.\nU okviru Odluke imenovana je Komisija za provedbu postupka kupovine / nabavke objekta za potrebe smještaja Ureda za reviziju institucija BiH u Sarajevu.\nZAŠTITA DOMAĆE PROIZVODNJE U POLJOPRIVREDI I PREHRAMBENOJ INDUSTRIJI\nMinistarstvo vanjske trgovine i ekonomskih odnosa nastavit će aktivnosti na unapređenju mjera vanjskotrgovinske politike i zaštite domaće proizvodnje u oblasti poljoprivrede i prehrambene industrije.\nNavodi se ovo u Informaciji o preduzetim mjerama za poboljšanje uvjeta vanjskotrgovinskog poslovanja i zaštite domaće proizvodnje u oblasti poljoprivrede i prehrambene industrije, koju je usvojilo Vijeće ministara BiH.\nMinistarstvo vanjske trgovine i ekonomskih odnosa je, zajedno sa nadležnim entitetskim institucijama, Uredom za veterinarstvo, Upravom BiH za zaštitu zdravlja bilja te u saradnji sa Agencijom za sigurnost hrane, radilo na poboljšanju uvjeta izvoza poljoprivrednih proizvoda biljnog i životinjskog porijekla na tržište EU i tržišta trećih zemalja, prije svega Ruske Federacije i Republike Turske.\nO tome govori i činjenica u vezi s dolaskom međunarodnih inspektorskih timova radi osiguranja izvoza mlijeka i mliječnih proizvoda i pilećeg mesa te posebno izvoza mesa u Tursku i izvoza voća i povrća u Rusku Federaciju.\nNASTAVAK 167. SJEDNICE U PONEDJELJAK\nSjednica će biti nastavljena u ponedjeljak, 4. marta 2019. godine, kada je planirano razmatranje Informacije o migrantskoj situaciji u BiH i Programa rada Vijeća ministara BiH za 2019. godinu.\nU nastavku će, između ostalog, biti razmatrani i prijedlozi dviju odluka koje se odnose na početak rada „državnog zatvora“ te prestanak rada Jedinice za implementaciju Projekta izgradnje Zavoda za izvršenje krivičnih sankcija, pritvora i drugih mjera Bosne i Hercegovine i njegovog Upravnog i Nadzornog odbora.


Lideri EU spremni da zabrane izvoz vakcina, podeljeni oko pasoša - Radio Luna\nPočetna Svet Lideri EU spremni da zabrane izvoz vakcina, podeljeni oko pasoša\nZabranu izvoza vakcina su već uvele SAD i Velika Britanija, a zaključak lidera Italije, Francuske, Nemačke i još nekih članica EU na upravo održanom zasedanju je bio da “ako se nema kud, takodje mora se odustati od moralne obaveze da vakcinu dostavljaju zemljama širom sveta”, javili su mediji u EU.\nFrancuski list Figaro primećuje da “Ursula fon der Lejen u takvoj situaciji uzalid pokazuje grafike prema kojima EU do juna treba da dobije blizu 600 miliona doza vakcine…jer su lideri EU vrlo sumnjičavi, ne veruju ni proizvodjačima” da će biti u stanju da povećaju proizvodnju, pošto su dosad pokazali da nisu.\nPredsednik Evropskog saveta Šarl Mišel je posle samita EU nastojao da povrati nadu, naglasivši da će hitno biti preduzete sve mere kako bi se značajno povećala vakcinacija i pokrenuo fond oporavka privrede, “jer imaju i sredstva i znanje i volju”.\nIstovremeno se u EU rasplamsala rasprava da li treba uvesti “kovid pasoše” ili digitalno uverenje o dobijenoj vakcini, odnosno imunitetu posle preležane zaraze korona virusom i odlučeno je da Evropska komisija do kraja marta podnese stručan predlog o tome.\nBudući da je to pitanje itekako važno za funkcionisanje privrede, ustanova i života gradjana, razumljivo je da su zemlje koje imaju velike prihode od turizma, Grčka, Španija, Italija, Malta, najglasnije zahtevale da se što pre uvede “pasoš” ili potvrda.\nNedoumica oko “pasoša” je zasad velika i francuski predsednik Emanuel Makron je partnerima u EU predočio da se gradjaninu Unije ne može reći da mu je zabranjen ulazak u drugu članicu EU jer nema “pasoš”, već mora postojati i mogućnost da uradi test ili nešto drugo.\nUjedno je Evropska služba za suzbijanje prevara (Olaf) obelodanila da su neke članice Unije “na crno” dobile ponude za kupovinu 900 miliona doza vakcine u vrednosti od 12,7 milijardi evra.\nŠpanski list Periodiko ocenjuje da su “vakcine politički poraz Evropske unije” dok više medija, poput austrijskog Standarda, navode da raspravom o “pasošu” EU postavlja iluzorne standarde sve dok je samo manji deo stanovnika vakcinisan ili imun”.\n“Druge stvari su mnogo hitnije”, navodi bečki dnevnik, “i sve snage se prvenstveno moraju usmeriti na smanjivanje zaraze, jačanje regionalnih rešenja, podsticajima privredi, i uskladjivanju režima prelaska granica”.


U organizaciji Instituta za industrijske odnose danas je u hotelu Novella Uno održana prezentacija portala EKO-LEX i priručnika izrađenih u okviru projekta „Privreda na putu ka efikasnoj i efektivnoj primeni propisa u oblasti zaštite životne sredine”.\nAutorka Milica Vučenović prezentovala je portal i priručnik predstavnicima privrednih subjekata, državnih institucija i advokature. Istaknuto je da centralno mesto na portalu zauzima aplikacija, koja omogućava privrednim subjektima da potpuno besplatno, na brz, jednostavan, pouzdan i siguran način, sagledaju stepen rizika u pogledu poštovanja propisa u oblasti zaštite životne sredine i dobiju savete u vezi zakonskih obaveza.\nNakon popunjavanja aplikacije, korisnik dobija potvrdu o uspešno završenom procesu. U najkraćem roku, korisnik dobija izveštaj od servisa, sačinjen na osnovu informacija sadržanih u odgovorima. Korisnik može kontaktirati servis ukoliko su mu potrebne dodatne informacije i konsultacije. Portal, pored aplikacije, sadrži osnovne informacije o identifikovanim oblastima, kao i bazu propisa.\nMultidisciplinarni tim, sastavljen od pravnika i analitičara zaštite životne sredine, izradio je priručnik koji sadrži pregled regulative i procedura u oblastima upravljanja otpadom i procene uticaja na životnu sredinu, kao i posebna poglavlja koja se bave inspekcijskim nadzorom i kaznenim odredbama. Priručnik prati pitanja sadržana u aplikaciji i omogućava korisnicima servisa da pre, u toku i nakon korišćenja aplikacije mogu da steknu informacije o važećoj regulativi i procedurama, odnosno svojim obavezama koje iz njih proističu. Priručnik sadrži i osnovne informacije i uputstva za korišćenje portala i aplikacije.\nU diskusiji sa učesnicima pružene su dodatne informacije o mogućnostima i načinu funkcionisanja servisa i razmotrene mogućnosti za dalji razvoj, s obzirom na specifične potrebe korisnika.\nPrezentacija je održana u tri sesije, uz poštovanje ograničenja u pogledu broja učesnika u sali i primenu svih propisanih epidemioloških mera.\nProjekat „Privreda na putu ka efikasnoj i efektivnoj primeni propisa u oblasti zaštite životne sredine” partnerski su realizovali Institut za industrijske odnose i MKS Inteko, uz podršku Ministarstva zaštite životne sredine.


Karla Suares Navaro, Špankinja koja je pre nekoliko dana obelodanila da je u vezi sa fizioterapeutkinjom Martom, na Tviteru je saopštila novu vest, a tiče se napuštanja tenisa.\nFoto: Printskrin instagram Karla Suares Navaro / Promo\nKarla Suares Navaro sa devojkom Martom\n- Tenis zahteva dosta žrtve, a ja počinjem da imam druge prioritete. Već dugo sam odvojena pd porodice i želim da provodim više vremena sa njima. Dala sam sebi još godinu dana jer želim da vidim da li ću nastaviti da uživam ili ne. Predstojeću sezonu odradiću na najprofesionalniji mogući način - objavila je Suares.\nDodala je i da bi karijeru volela da završi kao jedna od top deset igračica sveta.\n- Znam da mogu ponovo da budem u top deset. Pokazala sam da mogu da budem na tom nivou - istakla je trenutno 55. teniserka planete.\nMLAD, LEP I SIJA OD SREĆE! Kada je osvojio TREĆU TITULU u karijeri, Novak Đoković je ovim potezom ZAUVEK kupio navijače u Srbiji! Bilo je to pre 12 godina, sada se vraća na isto mesto /FOTO/\nŠpankinja je u karijeri osvojila dve titule, igrala je četvrtfinale Australijan opena, Rolan Garosa i US Opena. Najbolji renking u karijeri je imala u februaru 2016. kada je bila šesta igračica sveta.


Razgovarano o donošenju legislative u oblasti socijalnog stanovanja\nSa predstavnicama CRS-a i UNHCR-a\nU okviru projekta neprofitnog socijalnog stanovanja, koji se posredstvom CRS-a realizuje na području cijele BiH, do kraja ove godine, predviđeno je i donošenje Zakona o socijalnom stanovanju za područje BPK Goraže i ZDK.\nS tim u vezi, predstavnice CRS-a i UNHCR-a susrele su se danas u Goraždu sa premijerom BPK Goražde Emirom Fraštom i ministrima u Vladi Azrom Kuljuh i Božidarom Semizom te razgovarali o formiranju tima na nivou kantona koji će, zajedno sa predstavnicima CRS-a, raditi na izradi pomenutog zakona za područje BPK Goražde.\nOvaj zakon trebao bi, na jedinstven i sveobuhvatan način, riješiti sva pitanja u oblasti socijalnog stanovanja, koje ne podrazumijeva samo stambeno zbrinjavanje socijalno osjetljivih kategorija stanovništva, već predstavlja jedan od mogućih načina stambenog zbrinjavanja šire populacije u skladu sa principima priuštivog, pristupačnog i kvalitetnog stanovanja.\nOvom prilikom najavljen je i veliki regionalni projekt stambenog zbrinjavanja na međuregionalnom nivou koji će se realizovati u periodu od naredne četiri godine i koji će, dijelom, obuhvatiti i socijalno stanovanje. Takođe, najavljen je i projekt zatvaranja kolektivnih centara kojeg će u narednom periodu realizovati UNHCR.\nAktivnosti na izradi ovog zakona, uključujući i edukaciju timova koji će na njemu raditi, finansirat će UNHCR.


Zajednička akcija za najmlađe - Ozonpress :: internet portal\nZajednička akcija za najmlađe\nPredstavnici Kancelarije za mlade Čačak, Udruženja Irmos i Kola srpskih sestara započeli su pripreme kako bi obezbedili paketiće za mališane iz socijalno ugroženih porodica. U prošlogodišnjoj zajedničkoj akciji podeljeno je 2000 paketića, a u ovoj godini organizatori očekuju da će uspeti da sakupe 3000 paketića.\nSvake godine Kancelarija za mlade grada Čačka učestvuje u humanitarnim akcijama kako bi pružili pomoć onima kojima je potrebna.\n,,U prošlogodišnjoj novogodišnjoj akciji prikupljeno je 592 paketića „, rekla je ispred Kancelarije za mlade, Sanja Biočanin.\nOve godine po prvi put su se priključili i fondaciji Zajedno za mlade sa idejom da obraduju mališane sa Kosova i Metohije.\nU akciji milosrđa i prikupljanja paketića za decu učestvuje Udruženje Irmos, Kolo srpskih sestara Nadežda Petrović, Škola jezika za decu Little Big Ben, organizacija Osmeh na dar i Fitnes centar Fit Up. Njihov zajednički cilj je da se prikupi dovoljan broj paketića kako bi mališani mogli da uživaju u najradosnijem hrišćanskom prazniku.\nVeliki broj škola i ustanova prihvatilo je ideju da postave kutuje u svojim prostorijama kako bi građani mogli da prilože svoj doprinos u vidu slatkiša, grickalica , igračaka. U organizaciji Kancelarije za mlade biće priređena i žurka u klubu Pablik 20. decembra, ulaz će se naplaćivati po ceni od 200 dinara, a sav prikupljeni novac biće usmeren u humanitarne svrhe.\nKo u sredu neće imati struju\nPolicija uhapsila kradljivce trafo stanice u pogonu Slobode\nMilisav 11/12/2019 u 06:53 Odgovorite\nJedna lepa akcija u nasem Gradu , uvek treba razmisljati o socijalno ugrozenim nasim sugradjanima, a posebno za decu , da im novogodisnji praznici prodju sto lepse .


Odbojka - Prva pobeda lavica ove godine\nNapisano u kategoriji Odbojka, 13 januara, 2013\nOdbojkašice Dinama pobedile su ekipu Kolubare iz Lazarevca u 12.kolu Vinerštediše Superlige Srbije s rezultatom 3:2 (18:25; 25:17; 25:16; 21:25 i 15:8). Sa nova dva boda i prvom pobedom u 2013.godini „Lavice“ su se pomerile sa začelja tabele i sada se nalaze na devetom mestu na tabeli sa 8 osvojenih bodova.\nGošće iz Lazarevca su skoro bez greške odigrale prvi set, te su ga rešile u svoju korist rezultatom 25:18. U drugom i terćem setu odbojkašice „Dinama“ su popravile prijem servisa, smanjile broj servis grešaka i uz blok i veliku borbenost preokrenule rezultat u setovima.\nIzabranice trenera Aleksandra Vladisavljeva nisu imale dovoljno koncentracije da reše meč u četiri seta, ali su u petom setu silovitom igrom došle do treće pobede u prvenstvu.U narednom kolu ekipa Dinama gostuje u Lakjovcu gde će se sastati sa petoplasiranom ekipom Železničara, koju su „lavice“ u prvom delu prvenstva u Pančevu savladale rezultatom 3:2.


Swiss – Jeftine avio karte za Severnu Ameriku | Play Travel\nSwiss – Jeftine avio karte za Severnu Ameriku\nLetovi za Severnu Ameriku su na sniženju: avio karte za Njujork, Čikago, Los Anđeles i još četiri destinacije u Severnoj Americi možete da kupite po ceni već od 534 EUR!\nAvio kompanija Swiss trenutno u ponudi ima avio karte po povoljnim cenama za letove iz Beograda ka sedam gradova u SAD i Kanadi.\nUkoliko požurite, povratne avio karte za letove iz Beograda za Njujork ili Boston po ceni već od 534 EUR, za Montreal od 588 EUR, za Čikago od 604 EUR, a za San Francisko, Majami ili Los Anđeles od 664 EUR.\nLetove ka severnoameričkim destinacijama iz Beograda avio kompanija Swiss obavlja sa presedanjem u Cirihu, a ona je istakla da povratne avio karte za letove na ovoj liniji trenutno možete da kupite po ceni već od 101 EUR.\nSve cene su navedene za povratne avio karte sa svim uračunatim dodatnim troškovima, uz standardnu uslugu avio kompanije Swiss.\nOsim letova iz Beograda, avio kompanija Swiss takođe obavlja direktne letove iz Niša za Cirih, a za ovu liniju kao i nastavak putovanja ka drugim svetskim metropolama, švajcarska avio kompanija takođe nudi povoljne avio karte.\nBeograd Boston Beograd Cikago Beograd Los Anđeles Beograd Montreal Beograd Njujork Beograd San Francisko playnews116 SWISS\nOnline rezervacije letova avio kompanije Swiss\nRezervišite odmah avio karte kompanije Swiss online ili pozovite naš kontakt centar +381 65 872 83 50\nAerodrom Banja Luka – Zabeležen veliki uspeh na novim linijama


Advokati i izvršitelji u poslovanju - Minimax\nMinimax.si>Blog>Blog>Advokati i izvršitelji u poslovanju\nKada je u pitanju plaćanje poreza i vođenje knjigovodstvenih knjiga, ponekad se stiče nepravedni utisak da su advokati i izvršitelji uvek u povlašćenoj poziciji. Ono što najčešće sve dovodi u zabludu je što se njima srodne delatnosti, poput poreskih savetnika, knjigovođa i revizora, tretiraju drugačije i nemaju iste pogodnosti kakve imaju advokati i izvršitelji. Od 01.01. 2022. godine privilegiju da svoj promet ne evidentiraju preko fiskalnih kasa izgubiće jedan deo preduzetnika koji su se odlučili za paušalni sistem oporezivanja. Advokati nisu jedni od njih, uspeli su da se izbori da nemaju fiskalne kase i ne izdaju fiskalne račune za svoje usluge.\nAdvokati, sa ili bez fiskalnog računa?\nOd sledeće godine će fiskalni računi, preko elektronskog fiskalnog uređaja (EFU), biti obavezni za mnoge. Advokati i određeni broj delatnosti biće izuzeti od ove obaveze (pogledajte ovde ko sve nije obuhvaćen novim Zakonom). Nova onlajn fiskalizacija obuhvatila je mnoge koji do sada nisu imali ovakvu obavezu – uključujući frizere, kozmetičare, majstore zanatlije, ali i kockarnice i kladionice, kao i ustanove kulture poput muzeja i galerija. Ono što je mnoge iznenadilo je da se advokati, taksisti, veterinari i javni poštanski servis nisu našli u ovoj grupi. Knjigovodstvene i poreske obaveze advokata često su predmet spora, jer veliki broj ljudi smatra da je ova profesija u povlašćenom položaju u odnosu na ostale, međutim da li je tako?\nOd prošle godine uvedene su brojne novine kada je u pitanju paušalno oporezivanje, jer je ono konačno omogućeno i u elektronskom obliku. Ovo je za mnoge značilo da će sada i sami, unošenjem traženih podataka, moći da izračunaju koliko su dužni za porez na mesečnom nivou. Na ovaj način izbegnuta su kašnjenja poreskih rešenja za plaćanje paušalnog poreza. Sve to je privuklo veliku pažnju javnosti, uključujući i paušalce i knjigaše koji su ovu temu smatrali posebno zanimljivom, kao i advokate. Paušalni prihod za utvrđivanje poreske obaveze utvrđivao se u visini paušalnog prihoda koji je u ovoj grupi obveznika utvrđen još za 2014. godinu, i od tada se nije povećavao. Ipak, s obzirom na to da se polazna osnovica za obračun paušalnog poreza dobija kada se prosečna mesečna zarada u opštini pomnoži sa brojem zaposlenih u njoj, a zatim i podeli sa brojem stanovnika opštine, očekuje se da će u narednim godinama poreske obaveze advokata u većim gradovima biti znatno veće, od onih koji posluju u selima i manjim mestima. Ovakav trend porasta paušalnog poreza verovatno će kod nekih advokatskih kancelarija promeniti odluku o načinu vođenja poslovanja.\nIzdavanje računa i finansijski izveštaji\nU poslednje vreme, veliki broj advokata i javnih izvršitelja prešao je sa prostog na dvojno knjigovodstvo, što samo po sebi povlači obavezu dostavljanja finansijskog izveštaja Agenciji za privredne registre. Budući da se pripadnici ove dve profesije ne registruju za svoju delatnost u Agenciji za privredne registre, od njih je zahtevano da se prijave slanjem mejla na odgovarajuću adresu. Nakon ovakve prijave, koja je bila obavezna do kraja 2019. godine, svi oni su dobili mogućnost da imaju pristup informacionom sistemu Agencije, ali i obavezu da sastavljaju i dostavljaju godišnje finansijske izveštaje. Javni izvršitelji dužni su da na dan imenovanja, a potom i jednom godišnje, podnose Komori izvršitelja izveštaj o imovini i redovni finansijski izveštaj, zbog čega je od velike važnosti da se uvek konsultuju sa knjigovodstvenim savetnikom, kako ne bi došlo do neke nepredviđene greške. Kako bi finansijski izveštaji koje podnose bili tačni i precizni, ovaj deo se najčešće upućuje knjigovođi od poverenja, jer su precizni finansijski izveštaji neophodni za funkcionisanje prakse.\nPored toga, mora se imati na umu da advokati, kao i svi drugi poreski obveznici, imaju i obaveze koje imaju svi drugi preduzetnici. To znači da prema Zakonu imaju, između ostalog, i obavezu izdavanja računa za svaki ostvaren promet dobara i usluga, uključujući u ovo i avansne i konačne račune. Izuzetak je kada primalac usluge nije obveznik PDV-a, jer u tom slučaju advokat ne mora da izda račun za izvršene usluge, osim ukoliko to sam ne želi.\nI advokatima i izvršiteljima, kao i svim ostalim delatnostima, potrebno je jednostavno izdavanje računa. Neophodno je automatsko arhiviranje podataka da bi profesionalno funkcionisala ova delatnost. Na kraju, ne zaboravimo bitnost preciznog knjiženja da bi bili u skladu sa Zakonom.\nPregled poslovnih i knjigovodstvenih podataka preko Minimax-a je daleko jednostavniji, brži i efikasniji, što ne samo da štedi vreme i omogućava lak pristup podacima u svakom trenutku, već i otklanja mogućnosti eventualne greške u radu. Iako advokati nemaju obavezu registrovanja preko Agencije za privredne registre, njihove obaveze su u velikoj meri iste kao i kod svih drugih firmi, pa je pouzdan knjigovodstveni program ključan za lakše vođenje knjiga i bolju učinkovitost u poslovanju.


Savez samostalnih sindikata Bosne i Hercegovine poziva sve nadležne insitucije u Federaciji Bosne i Hercegovine da hitno i bez odlaganja usvoje i javnosti predstave programe za zaštitu radnika i građana od moguće zaraze koronavirusom.\nImajući na umu činjenicu da se pomenuti virus svakodnevno javlja u sve više zemalja svijeta, a da su prvi slučajevi zabilježeni i u zemljama okruženja, neophodno je da se preventivno djeluje i minimalizuje mogućnost pojave pomenutog virusa u našoj zemlji. S toga pozivamo Vladu Federacije BiH da izradi plan kojim će biti obuhvaćeni, prije svega, zaposleni u javnim ustanovama, policiji, obrazovanju i zdravstvu, jer su oni direktno zaduženi za funkcionisanje sistema u FBiH. Takođe, neophodno je osigurati nabavku dovoljne količine zaštitnih maski i za zaposlene u drugim sektorima, kao i za građane FBiH, a sve u cilju pravovremene pripreme i preventivnog djelovanja.\nSavez samostalnih sindikata BiH je već poduzeo neke aktivnosti vezane za sprječavanje širenja moguće zaraze, te shodno tome obavještavamo članove sindikata da će sutra, 26. februara 2020. godine, zgrada Doma sindikata u Sarajevu biti zatvorena zbog dezinfekcije, dezinsekcije i deratizacije objekta, a da će od četvrtka, 27.02.2020. godine prostorije u našoj zgradi biti u funkciji. Ovim putem pozivamo i sve poslodavce u Federaciji BiH da poduzmu slične mjere, a sve u cilju zaštite zdravlja i sigurnosti njihovih radnika.


EU nastavlja finansijsku podršku crnogorskim poljoprivrednicima - CdM\nIpak, da bi ovo, nekada porodično, imanje vremenom preraslo u uspješan posao, bila je potrebna podrška sa strane. Velimirovići su odlučili da je potraže u okviru IPARD like grant – Instrumenta pretpristupne pomoći za ruralni razvoj, kroz koji Evropska unija i Vlada Crne Gore podržavaju crnogorske poljoprivrednike, objavljeno je na sajtu Delegacije EU.\n“Mi u ovu priču ne bismo ulazili da nije bilo IPARD-a. Kada znate da će vam skoro polovina novca biti vraćena, to je veliko olakšanje i podsticaj da krenete u nove poslovne poduhvate”, objašnjava izvršni direktor vinarije Dušan Velimirović u razgovoru sa timom EU info centra.\nDo sada je 680 korisnika iskoristilo IPARD like grantove i podršku u okviru IPARD programa u Crnoj Gori. Više od devet miliona eura crnogroski poljoprivrednici su dobili kroz IPARD like grantove, a mnogo veća podrška dolazi kroz IPARD program – 87 miliona eura, od čega EU obezbjeđuje skoro pola – 39 miliona eura, Crna Gora 12 miliona, a ostatak korisnici IPARD-a.\n“IPARD program predstavlja posebno dizajniranu podršku EU ruralnom razvoju Crne Gore i drugih zemljama kandidatima u pretpristupnom periodu. Jednostavno rečeno – EU podržava Crnu Goru u proizvodnji kvalitetne i bezbjedne hrane na modernim farmama, oživljavajući ruralna područja”, objašnjava ambasador Evropske unije u Crnoj Gori Aivo Orav.\n“Snažno bih ohrabrila poljoprivrednike koji se bave proizvodnjom da se prijave za IPARD grantove. Ako imate ideju kako da razvijete farmu, povećate proizvodnju, osnažite preradu ili upotrijebite nove tehnologije, iskoristite ovu priliku i ostvarite svoju ideju, ostvarite svoj san”, poručuje Nadia Kjučukova iz Delegacije Evropske unije u Crnoj Gori.\n“Planiramo da se prijavimo i za Drugi poziv za Mjeru 3, kako bismo proširili kapacitete”, najavljuje Dušan i dodaje: “Apsolutno preporučujem svima da se prijave, IPARD je odlična priča”!\nTagsAivo Orav Dušan Velimirović Evropska unija EU IPARD Milutin Simović Vinarija Velimirović\nSvojim igračima objeručke daju, a nekom jadu teško\nOće li dat što blažu i družini trebalo bi\nEU treba da lično pošalje svog prestavnika da bi on lično uručio pomoć svakom pojedinačno\nZAŠTO NAS FINANCIJSKI PODRZAJU AKO SMO BOGATI ?


Održana Trinaesta sjednica Savjeta nacionalnih manjina | NSRS\nOdržana Trinaesta sjednica Savjeta nacionalnih manjina\nTrinaesta sjednica Savjeta nacionalnih manjina održana je 4. jula 2018. godine u prostorijama Narodne skupštine Republike Srpske.\nPrisustvovalo je osam članova Savjeta: Vesna Temelkoska-Vuković, predsjednik, Tonko Janković, zamjenik predsjednika, Jadranka Latinović, Laslo Tot-Bojnik, Stevo Havreljuk, Marija Buganik- Pranjić, Mladen Lunić i Bojan Radić.\nTakođe, sjednici su prisustvovali i predsjednik Saveza nacionalnih manjina Republike Srpske, Franjo Rover, kao i predstavnik Ministarstva uprave i lokalne samouprave, Slavica Lukić i predstavnik Ministarstva za ekonomske odnose i regionalnu saradnju Nemanja Kovačević.\nPrimljena je k znanju informacija o studijskoj posjeti institucijama u Republici Srbiji koje se bave pitanjima nacionalnih manjina. Predsjednica Savjeta informisala je prisutne o sastancima i detaljima razgovora sa predstavnicima Ministarstva državne uprave i lokalne samouprave Republike Srbije i Odbora za ljudska i manjinska prava i ravnopravnost polova Skupštine Srbije, kao i predstavnicima Skupštine AP Vojvodine i Pokrajinskog sekretarijata za obrazovanje, propise, upravu i nacionalne manjine.\nUsaglašen je i odgovor na dopis Savezu nacionalnih manjina Republike Srpske, odnosno protestno pismo Saveza nacionalnih manjina RS koje se odnosi na formiranje i rad Saveza nacionalnih manjina u BiH. S tim u vezi, Savjet je usvojio sljedeće zaključke:\nSavjet nacionalnih manjina Republike Srpske podržava stavove Saveza nacionalnih manjina Republike Srpske koji su izneseni u pomenutom protestnom pismu;\nSavjet ne podržava rad Saveza nacionalnih manjina u BiH, dok se ne utvrdi način formiranja i reprezentativnost istog;\nImajući u vidu naprijed navedeno, Savjet nije saglasan da Savez nacionalnih manjina u BiH učestvuje u projektu Savjeta Evrope - „Jačanje zaštite nacionalnih manjina u BiH“.Odlučeno je da radnom sastanku pod nazivom „Iskustva u radu i djelovanju vijeća nacionalnih manjina u BiH“, koji će biti održan 17. jula 2018. godine u Sarajevu, prisustvuju Vesna Temelkoska-Vuković, Tonko Janković, Stevo Havreljuk, Laslo Tot-Bojnik, Aleksandar Mašić i Biljana Marić. Poziv za sastanak Savjetu je upućen od strane Vijeća nacionalnih manjina BiH.


Naslovnica Posljednje vijesti Ministar zdravlja RS potvrdio: Doktor iz Doboja zaražen koronavirusom!\n“U karantinskom smještaju u Gradiški je od juče od 7 sati do danas do 7 sati primljeno 49 osoba, 21 iz Federacije, 28 iz RS i svi oni koji budu imali negativan nalaz na korona virus uputit će se dalje prema lokalnim zajednicama. One osobe kod kojih se utvrdi da su pozitivne bit će upućene u karantinske smještaje gdje se nalaze pozitivne osobe”, istakao je Šeranić na pres-konferenciji.\n“Od juče smo startovali sa karantinom u Studentskom centru u Banjaluci i smješteno je već 20 osoba, uzeta su 24 brisa od direktnih kontakata iz samih porodica”, rekao je ministar zdravlja i socijalne zaštite RS.\nPrethodni članakDobojska policija ih pronašla u vrijeme policijskog sata: U ponoć sjedili i družili se u autu\nNaredni članakNevjerovatna humanost bh. policajaca: Suze starice Selime i orasi kao peškeš…\nOperisan prvi pacijent zaražen koronavirusom u BiH, zabilježena 32 nova slučaja zaraze!\nGori toalet papir u Doboju, vatrogasci su na licu mjesta!


5 Beskućnik Ladislav Milunović (95) živi u kamp prikolici, sa 3 psa i jednom mačkom, na trotoaru pored starog zemunskog groblja. Po nalogu komunalne inspekcije moraće da se preseli, Beograd, 31.01.2011. Foto: Vesna Anđić\n6 Beskućnik Ladislav Milunović (95) živi u kamp prikolici, sa 3 psa i jednom mačkom, na trotoaru pored starog zemunskog groblja. Po nalogu komunalne inspekcije moraće da se preseli, Beograd, 31.01.2011. Foto: Vesna Anđić\n7 Beskućnik Ladislav Milunović (95) živi u kamp prikolici, sa 3 psa i jednom mačkom, na trotoaru pored starog zemunskog groblja. Po nalogu komunalne inspekcije moraće da se preseli, Beograd, 31.01.2011. Foto: Vesna Anđić\n8 Beskućnik Ladislav Milunović (95) živi u kamp prikolici, sa 3 psa i jednom mačkom, na trotoaru pored starog zemunskog groblja. Po nalogu komunalne inspekcije moraće da se preseli, Beograd, 31.01.2011. Foto: Vesna Anđić


Britanija može da odahne, kraljica Elizabeta se vratila - Izazov\nRadio-televizija Srbije\t 21. novembra 2021. 20:48\nKraljica Elizabeta Druga prisustvovala je krštenju svojih praunuka a viđena je i pre četiri dana kada je fotografisana dok stoji i smeška sa zamka Vindzor dok ćaska sa šefom obezbeđenja.\nSa ceremonije 14. novembra povukla se zbog, kako je zvanično rečeno, "uganuća leđa" za koje je izvor iz Bakingemske palate rekao da nije u vezi sa stanjem koje je zahtevalo odmor i da je bila nesrećna slučajnost.\nDanašnjom privatnom ceremonijom proslavljala su se dva porodičana krštenja u kući Rojal lodž u Velikom Vindzorskom parku, navodi agencija PA, a prenosi Rojters.\nŠestog februara navršava se sedam decenija otkako je kraljica Elizbata Druga došla na britanski presto. I dalje 55 odsto građana smatra da treba da ostane na čelu monarhije, čak i ukoliko bude toliko bolesna da ne bude u stanju da obavlja bilo kakve dužnosti.


Laži O Drogama - Matijas Brekers | knjige.at\nLaži O Drogama količina\nZašto zabrana korišćenja droga potpomaže terorizam i škodi vašem zdravlju\nNemoguće je pobediti u ratu sa drogama!\nAutor mnoštva bestselera Matijas Brekers objašnjava kako je posao sa drogama postao privlačan upravo zato što je zabranjen, i kako političarima, mafiji i lobistima koristi ta zabrana. Nemačka vojska (Bundesver) i NATO danas u Avganistanu nadziru i obezbeđuju najveću proizvodnju heroina svih vremena – a to je samo jedna od aspurdnih posledica sveobuhvatne međunarodne zabrane korišćenja droga. Danas je jasno: strategija planetarne zabrane korišćenja droga ne samo što je propala u socijalnom, političkom i zdravstvenom smislu već je u mnogim regionima svojim usputnim posledicama podrila pravni poredak tamošnjih društava. Vrzino kolo crnog novca, nasilja, korupcije i terora može da zaustavi samo okončanje prohibicije i dosledna legalizacija svih droga.\nZačuđujuće je da se pored svih mera i publiciteta koji prati borbu sa terorizmom zanemaruje najvažniji aspekt teme, naime, pitanje koji su najvažniji finansijski izvori međunarodnog terorizma, iako je poznato da je to upravo trgovina drogama. Da se ekonomija terora ne zasniva na malim donacijama, već na milijardama dobijenim od trgovine drogom, ni za koga nije tajna, ali se ipak ne stavlja na dnevni red… Sve dok je razultat rata sa drogama činjenica da se heroinom i kokainom može napraviti veći profit nego sa bilo kojim drugim proizvodom na planeti, nijedna borba sa terorizmom neće moći da bude uspešna….\n„Ova knjiga koja opisuje svet droga ima veliku spoznajnu vrednost.“ Frankfurter Rundschau\nKnjige, Publicistika, Stručne knjige\n#2169 in Knjige\n#99 in Publicistika\n#406 in Stručne knjige\nBudite prvi koji će napisati recenziju “Laži O Drogama” Odustani od odgovora


Istraživači su proučili 160 mimova i otkrili da većina njih potiče sa dva sajta\nStudija stotina miliona slika sa Redita, 4čena, Geba i Tvitera otkriva kako se mimovi šire.\nIstražvači Univerzitetskog koledža Londona su razvili novi način da izmere kako mimovi nastaju i šire se. Ono što su otkrili neće iznenaditi nikoga ko je provirio u tamnije delove interneta u poslednjih nekoliko godina: najtoksičniji, ali ipak najefikasnije prošireni mimovi prvo bivaju podeljeni na dva mesta, subreditu r/the_donald i „politički nekorektnom“ forumu na 4čenu, koji se zove /pol/.\nIstraživači kažu da su proučavali višeplatformske mim eko sisteme, koji se fokusiraju na „marginalne i potencijalno opasne zajednice“.\n„Uzimajući u obzir sve veću relevantnost digitalnih informacija na događaje u svetu, naša studija predstavlja kamen temeljac za budući kulturološki antropološki rad, kao i za izgradnju sistema zaštite protiv širenja štetnih ideologija“, dodaju oni.\nOni nisu prvi koji su duboko i naučnički porazmislili o mim eko sistemima, ali obrasci koje su otkrili takođe potvrđuju ono što smo već znali o mimovima: da na osnovu proste srazmere i širenja ovih zajednica, verovatno delite slike koje su napravljene da bi bili distribuisane u toksičnim zajednicama.\nEvo najrabljenijih mimova 2017. godine\nIstraživači su prikupili bazu podataka od više od 100 miliona slika iz internet zajednica za koje je poznato da distribuišu mnogo mimova, uključujući Redit, Tviter, 4čen, i Geb. Takođe su skinuli i više od 700 hiljada slika sa KnowYourMeme.com. Korisćeći perceptivno hašovanje, ili phašovanje, propustili su algoritam kroz ovu bazu podataka, da bi detektovali vizuelno slične mimove. Phašovanjem je izvučen jedinstveni „otisak palca“ slika, što je olakšalo detektovanje obrazaca u vizuelnoj sličnosti širom velike baze podataka, i izvođenje obrazaca iz tih sličnosti. Onda su izvukli slične mimove zajednice, i proučavali kako obrasci vremenom evoluiraju.\nUz pomoć dobijenih informacija, bili su u mogućnosti da uporede klastere sa unosima na KnowYourMeme.com, da bi odredili kontekst mimova, i da li su rasistički, puni mržnje, zabavni, ili nešto drugo.\nIstraživači nisu odredili ko je tačno napravio mimove, samo to gde su prvi put podeljeni na javnom internetu – kao što je Motherboard ranije izveštavao, mnogi mimovi prvobitno cirkulišu na malim Diskord kanalima, ili u grupnim četovima, pre nego što bivaju postavljeni na veće platforme kao što su Redit ili 4čen.\n/pol/ ima najveći broj mimova, dok je the_donald nabolji u širenju mimova izvan svoje zajednice. Redit i Tviter korisnici dele „zabavnije“ mimove, zaključuju oni, dok /pol/ i Geb imaju više rasističke i politički motivisane slike.\nAli u okviru Redita, sabredite kao što je the_donald naučnici i dalje smatraju marginalnim. „Korisnike Redita više interesuju mimovi vezani za politiku nego drugi tipovi mimova“, pišu istraživači u svojoj studiji. „Ali i pored navedenog, kada pogledamo individualne sabredite, videćemo da je The Donald najaktivniji kada je reč o postavljanju mimova generalno. To je takođe sabredit na kome se postavlja najviše rasističkih mimova i mimova vezanih za politiku“.\nPostulat istraživača je da bi ovakva vrsta algoritma – koji su učinili javno dostupnim – mogla da bude od koristi platformama društvenih medija, za automatsko detektovanje sadržaja mržnje.


Otvoren Okov prodajni centar na Bežanijskoj kosi - okov - Beograd, Srbija\nOtvaranje Okov prodajnog centra je izazvalo ogromno interesovanje Beograđana, ali i njihovo zadovoljstvo bogatom ponudom i više nego pristupačnim cenama. Za sve posetioce tokom dva dana vikenda je važio popust od 15% na celi asortiman, a mnogi su dobili i vredne poklone. Brojni posetioci su uživali i u zabavnom delu svečanog programa kada je mađioničar Igor Trifunov izveo svetski poznati Hudinijev trik.\n„Naši kupci su i majstori i oni koji uređuju i opremaju sopstvene kuće i bašte. Trudimo se da i jednima i drugima obezbedimo sve: kvalitetne robe vodećih svetskih marki, dostupne uvek i po najboljim cenama i fer i transparentnim uslovima“, istakao je u svom govoru Bajović.\nOkov ima saradnju sa 350 svetskih brendova proizvoda za radionicu, baštu i domaćinstvo.\n„Proveren maloprodajni koncept sa savršeno urednom i pregledno izloženom robom pruža potrošačima jedinstvenu mogućnost da na jednom mestu obave kupovinu svega što im je potrebno za radionicu, baštu i domaćinstvo“, saopštio je Markus Dule, izvršni direktor austrijske kompanije 3e, s kojom je kompanija Okov u strateškom partnerstvu.\nKao kompanija koja je prepoznata po poštovanju svojih zaposlenih i nagrađivana za dobre međuljudske odnose, ponosni su na to što je u ovom objektu zaposleno preko 80 ljudi. Iz ove kompanije su najavili da će u narednom periodu otvoriti i prodajne centre u ostalim gradovima Srbije, te da je ovo samo početak ekspanzije ovog maloprodajnog lanca.


Neodgovorne najave odmrzavanja plata – Nadlanu.com\nNeodgovorne najave odmrzavanja plata\nBEOGRAD, 1. januara 2010. (Beta) - Ekonomski savetnik srpskog premijera Stojan Stamenković ocenio je da su najave iz Vlade Srbije o mogućem odmrzavanju penzija i plata u javnom sektoru neodgovorne, jer bi to donelo velike ekonomske rizike.\n"Rizici su veliki jer bi se odmrzavanjem plata i penzija napravio 'dar-mar' u svemu što bi trebalo da bude racionalna politika smanjenja ukupne potrošnje i povećanja investicija", rekao je Stamenković u intervjuu za mesečnik Ekonometar, koji izlazi 2. februara.\nOn bi Vladi Srbije preporučio da se uzdržava od takvog političkog marketinga, jer ne samo da joj ne donosi očekivane poene nego za njih dobija i "zaslužene 'packe'".\nStamenković je podsetio da je poznato da je vlada najpre pristala da se u Eletroprivredi Srbije povećaju plate pa, bar za sada, odustala od toga kad je postalo jasno da je time ugrozila stend-baj aranžman s Međunarodnim monetarnim fonmdom (MMF).\nPri tome se, kako je istakao, zna da bi eventualno "pucanje" tog aranžmana imalo nesagledive posledice, jer bi se Srbija mogla suočiti sa zaustavljanjem priliva kapitala i realnim padom standarda u narednim godinama.


Kup "Jovan Stojanović Pajsa" - Praznik fudbala na "Dubravi" - Vlasotince InfoDesk\nKup „Jovan Stojanović Pajsa“ – Praznik fudbala na „Dubravi“\nPovodom finala Kupa „Jovan Stojanović Pajsa“ za 2020.godinu, čiji je organizator OFS Vlasotinca održana je konferencija za novinare kojoj su pored predstavnika vlasotinačkog fudbalskog saveza prisustvovali Milan Jović, predsednik Skupštine opštine, Danijel Milčić,predsednik Budućnosti iz Orašja, Miroslav Milosavljević, sportski direktor Vlasine i predstavnici klubova učesnika ovog takmičenja.\n-Zbog poznate epidemiološke situacije, kao i obaveza klubova finalista u prvenstvu, tek sada su se stekli uslovi za odigravanje ove utakmice. Nadali smo se da će možda situacija sa Korona virusom biti povoljnija da bi se meč odigrao pred publikom ali gledaoci neće moći da prisustvuju finalu.Bilo je primedbi na mesto odigravanja i pitanja zašto se utakmice ne igra na Rosulji, jer je Jovan Stojanović, čije ime nosi ovo takmičenje, najzaslužniji za istorijske uspehe Vlasine. Moram da kažem da su njegove zasluge nemerljive za napredak ne samo Rosuljaca već i fudbala u celoj vlasotinačkoj opštini a mesto odigravanja finala je određeno još na početak takmičenja za 2020. godinu – istakao je između ostalog Radovan Stanković, predsednik vlasotinačke fudbalske organizacije.\nObraćajući se prisutnima Milan Jović, predsednik SO Vlasotince je učesnicima finala poželeo uspeh i fer i korektnu borbu.\n-I pored toga što nam drugi deo prvenstva u kome imamo naviši cilj, osvajanje prvog mesta i plasman u Prvu ligu Srbije, počinjeu nedelju uložićemo maksimum da po drugi put za redom trijumfujemo u Kupu koji nosi ime bivšeg rukovodioca našeg kluba jer nam je to prevshodna obaveza – rekao je Miroslav, direktor vlasotinačkog srpskoligaša. U ime Budućnosti prisutnima se obratio Danijel Milčić, čelni čovek zonaša iz Orašja rekavši da je Jovana Stojanovića lično poznavao istakavši njegove zasluge u sveukupnom napretku vlasotinačkog fudbala.\n-I nas već u subotu očekuje prvenstvena utakmica prvog kola nastavka takmičenja ali ovakve utakmice su posebna inspiracija u kojima se dešava da favorit ne pobedi, pokušaćemo da iznenadimo Vlasinu ali mi je pre svega želja da meč protekne u fer i korektnom nadmetanju. Sve je spremno za finale i bićemo dobri domaćini – istakao je Milčić.\nPored pehara za pobednika i finalistu Kupa FSO Vlasotince će dodeliti i trofeje najboljem igraču i najboljem golmanu finalnog susreta. Učesnici takmičenja Gradac iz Konopnice, Jedinstvo iz Šišave, Donja Lomnica, Mladost iz Batulovca, Polet iz Stajkovca Progres iz Ladovice, Vlasina i Budućnost kao i ŽFK Rosulja 2014 i KMF Rosulja su dobili fudbalske lopte od organizatora ovog takmičenja.\nDa podsetimo, Jovan Stojanovi Pajsa je bio najuspešniji sportski radnik Vlasine u njenoj 100 godina dugoj istoriji, koji je od Rosuljaca napravio moderan fudbalski klub i najzaslužniji je za istorijski plasman Vlasine u Drugu savznu odnosno Prvu ligu Srbije kao i učešće u četvrtfinalu Kupa Srbije i Crne Gore. Jovan Stojanović je pre dvadesetak godina dao ogroman doprinos rekonstrukciji stadiona Rosulja koji je u to vreme imao dva najbolja terena u ovom delu Srbije.\nFinale Kupa „Jovan Stojanović Pajsa“ se igra u sredu 3.marta sa početkom u 15 časova na stadionu Dubrava u Kukavici.\nObjavljeno: 02.03.2021 | Autor: Ninoslav Radicevic


EU sprema novi Akcioni plan za razvoj socijalne ekonomije | IDA - Asocijacija za razvoj Ibarske doline\nKrajem marta je u Briselu i zvanično najavljen novi Akcioni plan za razvoj socijalne ekonomije. Prema rečima Nikolasa Šmita, evropskog komesara za radna mesta i socijalna prava, novi plan će biti usmeren na poboljšanje socijalnih investicija, podršku socijalnim organizacijama i preduzećima da pokrenu i razviju svoje aktivnosti i svoj socijalni uticaj, da i dalje ulažu u inovacije u poslovanju i otvaraju nova radna mesta. Novi plan predviđa da se i dalje vodi računa o posebnostima socijalnih preduzeća i organizacija kako bi se osiguralo da zelene i digitalne tranzicije nikoga ne zaobiđu jer će se na taj način osigurati da zajednice i njeni članovi očuvaju i dalje jačaju svoju ekonomsku i socijalnu otpornost.\nČitavu 2020. godinu i početak 2021. odlikuju brojni ekonomski potresi koje je izazvala pandemija korona virusa. Brojne su organizacije morale da prestanu sa radom. Socijalne posledice se još uvek ne mogu najpreciznije izmeriti ali je cena svakako visoka, s obzirom na ulogu koju socijalna ekonomija igra u promociji socijalne kohezije i popunjavanju praznina u pružanju socijalne pomoći i usluga od opšteg interesa.